open-index/open-wikipedia-markdown huggingface dataset:
ഗ്ലെൻ ഹൈറ്റ്സ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ്, എല്ലിസ് കൗണ്ടികളിൽപ്പെടുന്ന ഒരു നഗരമാണ് **ഗ്ലെൻ ഹൈറ്റ്സ്**. 2010ലെ സെൻസസ് പ്രകാരം ഇവിടെ 11,278 പേർ വസിക്കുന്നു
## ഭൂമിശാസ്ത്രം
ഗ്ലെൻ ഹൈറ്റ്സ് നഗരത്തിന്റെ അക്ഷരേഖാംശങ്ങൾ  (32.548198, -96.851430) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതു മൊത്തം കരപ്രദേശമാണ്.
## അവലംബം

## പുറത്തേയ്ക്കുള്ള കണ്ണികൾ
* ഗ്ലെൻ ഹൈറ്റ്സ് നഗരത്തിന്റെ ഔദ്യോഗിക വെബ്സൈറ്റ്
* ഗ്ലെൻ ഹൈറ്റ്സ് അഗ്നിശമനസേനാവിഭാഗം 

വർഗ്ഗം:ടെക്സസിലെ പട്ടണങ്ങൾ
സർവീസസ് ക്രിക്കറ്റ് ടീം

**സർവീസസ് ക്രിക്കറ്റ് ടീം** ഒരു ഇന്ത്യൻ ആഭ്യന്തര ക്രിക്കറ്റ് ടീമാണ്. രഞ്ജി ട്രോഫി ക്രിക്കറ്റിൽ മൂന്നാം ഗ്രൂപ്പായ *സി* ഗ്രൂപ്പിലാണ് ഈ ടീം ഊൾപ്പെടുന്നത്. *യാശ്പാൽ സിങ്ങാണ്* ഈ ടീമിന്റെ ക്യാപ്റ്റൻ.

## ഇപ്പോഴത്തെ ടീം
*സർബജിത്ത് സിങ്
*യാശ്പാൽ സിങ് (c)
*ജസ്വീർ സിങ്
*ബ്രിജേഷ് കുമാർ
*വിഷ്ണു തിവാരി
*മുംതാസ് ഖാദിർ
*സന്ദീപ് കുമാർ
*അരുൺ ശർമ
*ഫാസിൽ മൊഹമ്മദ്
*സഞ്ജീവ് മിശ്ര
*ഇർഫാൻ ഖാൻ
*സച്ചിൻ നട്കർണി
*ഷോമിക് ചാറ്റർജി
*സുരാജ് യാദവ്

## അവലംബം
*http://www.cricinfo.com/db/NATIONAL/IND/HISTORY/
*http://www.cricinfo.com/db/ARCHIVE/2005-06/IND_LOCAL/RANJI/SQUADS/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ത്രിപുര ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ത്രിപുര സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ് ടീമാണ് **ത്രിപുര ക്രിക്കറ്റ് ടീം**. രഞ്ജി ട്രോഫി ക്രിക്കറ്റിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. *ദീപക് റാവത്താണ്* ഈ ടീമിന്റെ ക്യാപ്റ്റൻ.

## ഇപ്പോഴത്തെ ടീം
*വിനീത് ജെയ്ൻ
*റിതേഷ് ജെയ്സ്വാൾ
*ശുബാൽ ചൗധരി
*ചേതൻ സച്ദേവ്
*തിമിർ ചാന്ദ
*രസുദേബ് ദത്ത
*സന്ദിപ് ബാനർജി
*സുജിത് റോയ്(wk)
*പരമാർത്ത ദേബ്നാഥ്
*സുബ്രിജിത്ത് സാഹ
*ദീപക് റാവത്ത് (c)
*സുബ്രജിത്ത് റോയ്
*രാജേഷ് ബാനിക്
*പുഷ്പരാജ് സിങ്
*മനീഷ് ശർമ
*വിൽകിൻ മോട്ട

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
കടലൂർ വിളക്കുമാടം

ഇന്ത്യയിൽ ഉയരംകൊണ്ട് രണ്ടാംസ്ഥാനത്തു് നിൽക്കുന്ന വിളക്കുമാടമാണു് **കടലൂർ വിളക്കുമാടം**. മൂടാടി ഗ്രാമപഞ്ചായത്തിലെ കടലൂർ ദേശത്താണു് ഈ വിളക്കുമാടം സ്ഥിതി ചെയ്യുന്നതു്.
1913-ൽ ബ്രിട്ടീഷുകാരാണു് വിളക്കുമാടം സ്ഥാപിച്ചതു്. കടലൂരിൽ നിന്നും നാലു് കിലോമീറ്ററോളം അകലെയുള്ള വെള്ളിയാങ്കല്ലിൽ ഇടിച്ചു് പലനാവികരുടേയും കപ്പൽ മുങ്ങുകയുണ്ടായി. ഈ സാഹചര്യത്തിൽ കപ്പൽ യാത്രികർക്കു് കരകാണിക്കുവാൻ വേണ്ടിയാണു് കടലൂരിലുള്ള മലമുകളിൽ വിളക്കുമാടം സ്ഥാപിക്കുവാനിടയായതെന്നു് പറയപ്പെടുന്നു. ഭാരത സർക്കാറിന്റെ കപ്പൽ ഗതാഗത വകുപ്പിന് കീഴിലാണു് ഇപ്പോൾ കടലൂർ പോയിന്റ് ലൈറ്റ് ഹൌസ്. വൈകീട്ടു് മൂന്നു്മണിമുതൽ അഞ്ച് മണിവരെ ഇവിടെ സന്ദർശകർക്കായി തുറന്നുകൊടുക്കുന്നു.

## പുറത്തേയ്ക്കുള്ള കണ്ണികൾ
* കേരളത്തിലെ വിളക്കുമാടങ്ങൾ

## അവലംബം
*http://www.dgllnoida.gov.in/cochin/kadalur.html 
*http://www.panoramio.com/photo/15322279
ആസാം ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ആസാം സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് **ആസാം ക്രിക്കറ്റ് ടീം**. രഞ്ജി ട്രോഫി ക്രിക്കറ്റിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. 2002-03 സീസണിൽ രഞ്ജി ട്രോഫിയിൽ മേഖലാ സമ്പ്രദായം നിർത്തലാക്കുന്നതുവരെ *കിഴക്കൻ മേഖല*യിലാണ് ഈ ടീം ഉൾപ്പെട്ടിരുന്നത്.

## ഇപ്പോഴത്തെ ടീം
*ധീരജ് ജാദവ്
*പല്ലവ് ദാസ്
*ശിബ്ശങ്കർ റോയ്
*അമിത് സിൻഹ
*തർജീന്ദർ സിങ്
*പ്രിതം ദേബ്നാഥ്
*ഗോകുൽ ശർമ
*രജ്ദീപ് ദാസ് (wk)
*ധീരജ് ഗോസ്വാമി
*അർലൻ കോൺവാർ
*ദീപക് ഗോഹൈൻ
*അബു നെച്ചിം അഹമ്മദ്
* അരുപ് ദാസ്
*സഈദ് മൊഹമ്മദ്
*പ്രിതം ദാസ്
* കൃഷ്ണ ദാസ്
* സുജയ് തരാഫ്ദാർ
*ഹൊകൈട്ടോ ഹിമോമി

## പുറത്തേക്കുള്ള കണ്ണികൾ
*ഇന്ത്യൻ ആഭ്യന്തര ക്രിക്കറ്റ് ചരിത്രം ക്രിക്കിൻഫോയിൽനിന്ന്

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
പുല്ലുക്കര

കണ്ണൂർ ജില്ലയിലെ തലശ്ശേരി ബ്ലോക്കിലെ പെരിങ്ങളം ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് **പുല്ലൂക്കര**. വടകര ലോകസഭാമണ്ഡലത്തിലാണ്‌ ഈ പ്രദേശം ഉൾക്കൊള്ളുന്നത്. അടുത്ത പട്ടണം പെരിങ്ങത്തൂർ തലശ്ശേരിയാണ്. ഗ്രാമത്തിലെ പ്രധാനപ്പെട്ട സ്ഥലങ്ങൾ പുല്ലൂക്കര നോർത്ത്, പുല്ലൂക്കര സെൻട്രൽ, പുല്ലൂക്കര സൗത്ത് എന്നിവയാണ്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഭുവനേശ്വർ കുമാർ

ലഘുചിത്രം
ഒരു ഇന്ത്യൻ ദേശീയ ക്രിക്കറ്റ് ടീം താരമാണ് **ഭുവനേശ്വർ കുമാർ** (ജനനം: 1990 ഡിസംബർ 5ന് ഉത്തർ പ്രദേശിലെ മീററ്റിൽ) നിലവിൽ റോയൽ ചലഞ്ചേയ്‌സ് ബാംഗ്ലൂരിന് വേണ്ടി  ഐപിഎല്ലിൽ കളിക്കുന്നു. ഫസ്റ്റ് ക്ലാസ് ക്രിക്കറ്റിൽ ഉത്തർ പ്രദേശ് സംസ്ഥാന ടീമിനെ പ്രതിനിധാനം ചെയ്യുന്നു. ഇദ്ദേഹം വലം കൈ മീഡിയം ഫാസ്റ്റ് ബൗളറും വലംകൈ ബാറ്റ്സ്മാനുമാണ്.

തന്റെ പതിനേഴം വയസിൽ ഫസ്റ്റ് ക്ലാസ് ക്രിക്കറ്റിൽ അരങ്ങേറി. ബംഗാളിനെതിരെയായിരുന്നു മത്സരം. ഫസ്റ്റ് ക്ലാസ് ക്രിക്കറ്റിൽ സച്ചിൻ ടെൻണ്ടുൽക്കറെ പൂജ്യം റണ്ണിൽ പുറത്താക്കിയ ആദ്യ താരമാണ് ഭുവനേശ്വർ. 2008/09 സീസണിലായിരുന്നു ഈ നേട്ടം. സീസണിലെ മികച്ച പ്രകടനം അദ്ദേഹത്തെ റോയൽ ചലഞ്ചേഴ്സ് ബാംഗ്ലൂരുമായി കരാറിലെത്തിച്ചു. ദുലീപ് ട്രോഫിയിലും ദിയോദാർ ട്രോഫിയിലും സെൻട്രൽ സോണിനു വേണ്ടി അദ്ദേഹം കളിച്ചിട്ടുണ്ട്.

ട്വന്റി 20യിലാണ് അദ്ദേഹം ഇന്ത്യൻ ദേശീയ ടീമിനു വേണ്ടി അരങ്ങേറുന്നത്. ബാംഗ്ലൂർചിന്നസ്വാമി സ്റ്റേഡിയത്തിൽ 2012 ക്രിസ്തുമസ് ദിനത്തിൽ പാകിസ്താനെതിരെയായിരുന്നു അരങ്ങേറ്റം. 4 ഓവറുകളിൽ നിന്നായി 9 റൺസ് മാത്രം വഴങ്ങി 3 വിക്കറ്റുകളാണ് അദ്ദേഹം നേടിയത്.

## അന്താരാഷ്ട്ര കരിയർ
ഇംഗ്ലണ്ടിനെതിരെ നടന്ന രണ്ട് ട്വന്റി 20 മത്സരത്തിലെ മോശം പ്രകടനം കാഴ്ചവച്ച പർവീന്ദർ അവാനയ്ക്ക് പകരക്കാരനായാണ് ഭുവനേശ്വർ പാകിസ്താനെതിരെയുള്ള ട്വന്റി 20 ടീമിൽ എത്തുന്നത്. ബാംഗ്ലൂർ ചിന്നസ്വാമി സ്റ്റേഡിയത്തിൽ 2012 ക്രിസ്തുമസ് ദിനത്തിൽ പാകിസ്താനെതിരെയായിരുന്നു ആദ്യ മത്സരം. 4 ഓവറുകളിൽ നിന്നായി 9 റൺസ് മാത്രം വിട്ടുകൊടുത്ത് 3 വിക്കറ്റുകളാണ് അദ്ദേഹം നേടിയത്. 2.25 ആയിരുന്നു ഈ മത്സരത്തിലെ അദ്ദേഹത്തിന്റെ എക്കോണമി റേറ്റ്. നസീർ ജംഷദ്, അഹമ്മദ് ഷഹ്സാദ്, ഉമർ അക്മൽ എന്നിവരുടെ വിക്കറ്റുകളാണ് അദ്ദേഹം നേടിയത്. അദ്ദേഹത്തിന്റെ മികച്ച പ്രകടനം പക്ഷെ ഇന്ത്യയുടെ ചെറിയ സ്കോറിനെ (134) സംരക്ഷിക്കാൻ പോന്നതായിരുന്നില്ല.

അന്താരാഷ്ട്ര ട്വന്റി 20യിൽ അരങ്ങേറ്റ മത്സരത്തിൽ ഏറ്റവും മികച്ച എക്കോണമി റേറ്റുള്ള രണ്ട് കളിക്കാരിൽ ഒരാളാണ് ഭുവനേശ്വർ. സെയ്ന്റ് ലൂസിയൻ താരമായ ഗാരി മാഥുറിനാണ് ഈ നേട്ടത്തിന്റെ മറ്റൊരു ഉടമ. 2011 ഓവലിൽ നടന്ന മത്സരത്തിൽ വെസ്റ്റ് ഇൻഡീസിനു വേണ്ടി ഇംഗ്ലണ്ടിനെതിരെയായിരുന്നു അദ്ദേഹത്തിന്റെ ഈ നേട്ടം, (4 ഓവറിൽ 9 റൺസ് വഴങ്ങി 3 വിക്കറ്റ്).

2012 ഡിസംബർ 30ന് പാകിസ്താനെതിരെയായിരുന്നു ഭുവനേശ്വറിന്റെ അന്താരാഷ്ട്ര ഏകദിന അരങ്ങേറ്റം. മത്സരത്തിൽ പാകിസ്താൻ ജയിച്ചെങ്കിലും മികച്ച പ്രകടനമാണ് അദ്ദേഹം കാഴ്ച വച്ചത്. 9 ഓവറുകളെറിഞ്ഞ് വിട്ടുകൊടുത്തത് 27 റൺസ് മാത്രമാണ്, 2 വിക്കറ്റുകളും അദ്ദേഹം സ്വന്തമാക്കി. ഇതിൽ 3 ഓവറുകൾ മെയ്ഡൻ ഓവറുകളായിരുന്നു. മറ്റെല്ലാ ഇന്ത്യൻ ബൗളർമാരെക്കാളും കുറഞ്ഞ എക്കൊണമി റേറ്റും അദ്ദേഹത്തിന്റേതായിരുന്നു, (3.00).

തന്റെ ഏകദിന കരിയറിലെ ആദ്യ ബോളിൽ തന്നെ വിക്കറ്റ് നേടാൻ അദ്ദേഹത്തിനായി. മുഹമ്മദ് ഹഫീസിനെയായിരുന്നു അദ്ദേഹം പുറത്താക്കിയത്. പിന്നീട് അസർ അലിയേയും ഭുവനേശ്വർ പുറത്താക്കി.

## അവലംബം

വർഗ്ഗം:1990-ൽ ജനിച്ചവർ

വർഗ്ഗം:ഡിസംബർ 5-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
കുനിങ്ങാട്

കോഴിക്കോട് ജില്ലയിൽ വടകര താലൂക്കിൽ തൂണേരി ബ്ളോക്ക് പരിധിയിൽ പുറമേരി ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു്  **കുനിങ്ങാട്**

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കിൽഡ് ഇൻ ആക്ഷൻ

സൈനിക പ്രവർത്തനങ്ങളിൽ നാശനഷ്ടങ്ങളുടെ കണക്കെടുപ്പിൽ ശത്രുവിന്റെ ആക്രമണത്തിൽ കൊല്ലപ്പെടുന്നവരെ ക്രമീകരിക്കുന്ന ഇംഗ്ലീഷ് പദസഞ്ചയമാണ് **K**illed **i**n **A**ction (*കിൽഡ് ഇൻ ആക്ഷൻ*). ചുരുക്കത്തിൽ **KIA** എന്ന് പറയുന്നു 
## അവലംബം

വർഗ്ഗം:യുദ്ധം
ലുഗാനോ

ലുഗാനോതടാകത്തിന്റെ വടക്കേ കരയിൽ ഉള്ള ഒരു ചെറിയപട്ടണമാണ് **ലുഗാനോ**. കമീലിയാസ് പൂക്കളുടെയും ലൊംബാർഡി സ്റ്റൈൽ മാളികകളുടെയും നഗരം. വാഹനത്തിരക്കില്ലാത്ത വീഥികളും കായലോരത്തെ ചുറ്റിപ്പോകുന്ന നടപ്പാതകളും മഞ്ഞുമലകളും വർഷം മുഴുവനും മികച്ചകാലാവസ്ഥയുമുള്ള, യൂറോപ്പിലെ ഏറ്റവും മനോഹരമായ സുഖവാസകേന്ദ്രങ്ങളിലൊന്നാണിത്. മെഡിറ്ററേനിയന് ശൈലിയിലുള്ള നഗരചത്വരങ്ങളും കമാനങ്ങൾക്കു കീഴെയുള്ള അന്തിച്ചന്തകളും ഒരോ തിരിവിലുമുള്ള പൂന്തോട്ടങ്ങളും സദാ ചുറ്റിനടക്കുന്ന കായല്ക്കാറ്റും ഈ നഗരത്തിന് ഒരു ഗ്രാമീണസൗന്ദര്യം സമ്മാനിക്കുന്നു. ഒരു വശത്ത് അതിരിടുന്ന ആൽപ്സും മറുവശത്ത് കോട്ടകെട്ടുന്ന ഇറ്റാലിയൻ നഗരങ്ങളും ലുഗാനോവിനെ സഞ്ചാരികള്ക്കുള്ള ഇടത്താവളമാക്കുന്നു.

ഇറ്റലിയിലെ കോമോയാണ് സ്വിറ്റ്സർലന്റിലെ ലുഗാനോ. അടുത്തടുത്ത്, ഒരു മലയ്ക്കപ്പുറവും ഇപ്പുറവുമായി കിടക്കുന്ന തടാകക്കരകളാണ് രണ്ടും. ധനികരുടെ വേനൽക്കാലവസതികളാണ് ഇവിടെ അധികവും.
## അവലംബം

വർഗ്ഗം:സ്വിറ്റ്സർലാന്റിലെ വിനോദസഞ്ചാരകേന്ദ്രങ്ങൾ

## പുറത്തേയ്ക്കുള്ള കണ്ണികൾ

* ഔദ്യോഗിക വെബ്സൈറ്റ് 
* ലുഗാനോ ടൂറിസം
ഇൻകൻ വാസ്തുവിദ്യ

യൂറോപ്യൻ ശക്തികൾ അമേരിക്കൻ ഭൂഖണ്ഡത്തിൽ സാമ്രാജ്യം സ്ഥാപിക്കുന്നതിനും മുൻപേ തന്നെ തെക്കേ അമേരിക്കയിൽ നിലനിന്നിരുന്ന ഒരു വാസ്തുവിദ്യയാണ് **ഇൻകൻ വാസ്തുവിദ്യ**(ഇംഗ്ലീഷിൽ: **Incan architecture**). ഇൻകൻ വംശജർക്കിടയിൽ പ്രാബല്യത്തിലുണ്ടായിരുന്ന ഈ വാസ്തുശൈലി ക്രിസ്തുവിനും മുൻപ് 2ആം നൂറ്റാണ്ടിൽ ടിയവ്നാകൊയിൽ വെച്ച് ഉദ്ഭവിച്ചതാണ് എന്ന് കരുതപ്പെടുന്നു. ഇൻ കരുടെ തലസ്ഥാന നഗരിയായിരുന്ന കുസ്കൊയിൽ(Cusco) ഇന്നും ചില പ്രാചീന ഇൻകൻ വാസ്തുനിർമിതികൾ ശേഷിക്കുന്നുണ്ട്. പെറുവിലെ മാച്ചു പിക്‌ച്ചുവിലെ ഇൻകൻ വാസ്തുവിദ്യയുടേ അതിജീവിക്കുന്ന ഒരു ഉദാഹരണമാണ്. ഭൂഖണ്ഡത്തിന്റെ പടിഞ്ഞാറുഭാഗം മുഴുവൻ വ്യാപിക്കുന്ന പാതകളുടെ ഒരു ശൃംഖലയ്ക്കും ഇൻകർ ജനത രൂപം നൽകിയിരുന്നു.

പ്രാദേശികമായ് ലഭിക്കുന്ന കല്ലുകൾ ഉപയോഗിച്ചാണ് ഇവർ നിർമിതികൾ പണിതിരുന്നത്. കല്ലുകൾ കൊണ്ടുതന്നെയായിരുന്നു സാധാരണയായി തറകളും നിർമിച്ചിരുന്നത്.  ഉൾഭിത്തികൾ കൂടാതെയുള്ള ചതുരാകൃതിയിലുള്ള ചെറിയ കെട്ടിടങ്ങളായിരുന്നു ഇൻകൻ വാസ്തുവിദ്യയിലെ ഒരു പ്രത്യേകത. മേഞ്ഞ മേൽപ്പുരകളായിരുന്നു ഇവയുടേത്. ഈ ആകൃതിയിൽനിന്നും അല്പം വ്യത്യസ്തമായും ഇവർ കെട്ടിടങ്ങൾ പണിതിരുന്നു കൃത്യതയാർന്ന കൽപ്പണികൾക്കും പ്രശസ്തമാണ് ഇൻകൻ വാസ്തുവിദ്യ. സൂക്ഷ്മമായി ചെത്തിയെടുത്ത കല്ലുകൾ മോർട്ടാർ മിശൃതം ഉപയോജിച്ച് ബലപ്പെടുത്തിയിരുന്നു.

## അവലംബം

## പുറത്തേക്കുള്ള കണ്ണികൾ

* Peru Cultural Society - Inca Architecture
*Witnessing the In-visibility of Inca Architecture - University of Minnesota Press 

വർഗ്ഗം:വാസ്തുവിദ്യാചരിത്രം
പി.എസ്. ജലജ

നിരവധി അന്താരാഷ്ട്ര ബിനലെകളിൽ പങ്കെടുത്തിട്ടുള്ള മലയാളി ചിത്രകാരിയാണ് **ജലജ. പി.എസ്**. രണ്ടു തവണ കേരള ലളിത കലാ അക്കാദമിയുടെ പുരസ്കാരം ലഭിച്ചിട്ടുണ്ട്.
## ജീവിതരേഖ
പെരുമ്പാവൂരിനു സമീപം കീഴില്ലം സ്വദേശിയായ പി.എസ്. ജലജ തൃപ്പൂണിത്തുറ ആർ.എൽ.വി കോളജിൽ നിന്നു ഫൈൻ ആർട്സിൽ ബിരുദം നേടി. 2010ൽ സൗത്ത് കൊറിയയിലെ ഗ്വാഞ്ജുവിലും കഴിഞ്ഞവർഷം നടന്ന പ്രാഗ് ബിനാലെയിലും  സൃഷ്ടികൾ പ്രദർശിപ്പിച്ചിട്ടുണ്ട്.

കൊച്ചി മുസിരിസ് ബിനാലെയിൽ  "ക്രൗഡ്" എന്ന  ചിത്രപരമ്പരയിലെ 30 അടി നീളവും നാലടി വീതിയുമുള്ള   "ടഗ് ഓഫ് വാർ"  എന്ന ചിത്രം പ്രദർശിപ്പിച്ചിരുന്നു. ഡെൽഹിയിലെ കൂട്ട ബലാത്സംഗത്തിൽ  മരണമടഞ്ഞ പെൺകുട്ടിക്ക് സമർപ്പിച്ചും സ്ത്രീകൾക്കെതിരെ നടക്കുന്ന അക്രമങ്ങളിൽ പ്രതിഷധിച്ചും ആസ്പിൻവാൾ ഹൗസിനുള്ളിലെ ഭിത്തിയിൽ നവജാതയായ പെൺകുഞ്ഞി ൻറെ കരയുന്ന നഗ്നചിത്രം വരച്ചു. ചിത്രത്തിനു മുന്നിൽ പ്രതീകാത്മകമായി നിർമിച്ച കല്ലറയിൽ ഒരു സംഘം കലാകാരന്മാരും കലാസ്വാദകരും ചേർന്നു ചുവന്ന പൂക്കളർപ്പിക്കുകയും മെഴുകുതിരികൾ കത്തിക്കുകയും ചെയ്തു.

## പുരസ്കാരങ്ങൾ
*കേരള ലളിത കലാ അക്കാദമി പുരസ്‌കാരം (2007)
*കേരള ലളിത കലാ അക്കാദമി പുരസ്‌കാരം (2019)

## അവലംബം

## പുറം കണ്ണികൾ
*Kerala’s decadence in Jalaja’s navarasa series
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരളീയരായ ചിത്രകാരികൾ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ഇബ്ൻ സൗദ്

ആധുനിക സൗദി അറേബ്യയുടെ സ്ഥാപകനാണ് **അബ്ദുൽ അസീസ് രാജാവ്** (26 നവംബർ 1876 – 9 നവംബർ 1953) ( ). നജ്ദിയൻ സിംഹം എന്ന അപരനാമത്തിലുമറിയപ്പെട്ട അബ്ദുൽ അസീസ് രാജാവ് **ഇബ്ൻ സൗദ്** എന്നായിരുന്നു ഔദ്യോഗികമായി കൂടുതൽ അറിയപ്പെട്ടിരുന്നത് 1902 മുതൽ രാജ്യത്തിന്റെ ചില ഭാഗങ്ങൾ ഭരിച്ചിരുന്ന അദ്ദേഹം മുമ്പ് അമീർ, സുൽത്താൻ, നെജ്ദിലെ രാജാവ്, ഹെജാസ് രാജാവ് എന്നീ നിലകളിൽ പ്രവർത്തിച്ചിട്ടുണ്ട്.

നെജ്ദിലെ അമീറായിരുന്ന അബ്ദുൾ റഹ്മാൻ ബിൻ ഫൈസലിന്റെയും സാറ ബിന്ത് അഹമ്മദ് അൽ സുദൈരിയുടെയും മകനായിരുന്നു ഇബ്നു സൗദ്. 1890-ൽ റിയാദ് നഗരത്തിലെ അവരുടെ വസതിയിൽ നിന്ന് കുടുംബം നാടുകടത്തപ്പെട്ടിരുന്നു.

1902-ൽ  റിയാദ് തിരിച്ചുപിടിച്ച ഇബ്‌നു സൗദ്, മൂന്ന് പതിറ്റാണ്ടുകൾ നീണ്ടുനിന്ന വിജയങ്ങളിലൂടെ  മധ്യ, വടക്കൻ അറേബ്യയുടെ മിക്കവാറും എല്ലാ ഭാഗങ്ങളുടെയും ഭരണാധികാരിയായി മാറി. 1922-ൽ നെജ്ദിന്റെ മേലുള്ള തന്റെ നിയന്ത്രണം ഉറപ്പിച്ച ശേഷം,  1925-ൽ ഹെജാസ് കീഴടക്കി. തന്റെ ആധിപത്യം വ്യാപിപ്പിച്ച പ്രദേശമാണ് പിന്നീട് 1932 ൽ സൗദി അറേബ്യ എന്ന രാജ്യമായി മാറിയത്. ഇബ്നു സൗദിന്റെ വിജയവും ഇസ്ലാമിക പുനരുജ്ജീവനം ലക്ഷ്യമാക്കി പ്രവ‍ർത്തിക്കുന്നവർക്കുള്ള അദ്ദേഹത്തിന്റെ പിന്തുണയും ഇസ്ലാമിക ലോകമെമ്പാടും പാൻ-ഇസ്ലാമിസത്തെ വളരെയധികം ശക്തിപ്പെടുത്തുന്നതായിരുന്നു. വഹാബി വിശ്വാസങ്ങളുമായി യോജിച്ച്, നിരവധി ആരാധനാലയങ്ങൾ, അൽ-ബാഖി സെമിത്തേരി, ജന്നത്തുൽ-മുഅല്ല എന്നിവ പൊളിക്കാൻ അദ്ദേഹം ഉത്തരവിട്ടു. രാജാവെന്ന നിലയിൽ, 1938-ൽ സൗദി അറേബ്യയിൽ പെട്രോളിയം കണ്ടെത്തുന്നതിനും രണ്ടാം ലോക മഹായുദ്ധത്തിനുശേഷം വൻതോതിലുള്ള എണ്ണ ഉൽപാദനം ആരംഭിക്കുന്നതിനും അദ്ദേഹം നേതൃത്വം നൽകി. 45 ആൺമക്കളും 2025 ലെ കണക്കനുസരിച്ച് സൗദി അറേബ്യയിലെ എല്ലാ രാജാക്കന്മാരും ഉൾപ്പെടെ നിരവധി കുട്ടികൾക്ക് അദ്ദേഹം ജന്മം നൽകി.

## ഭരണ ചരിത്രം
1902ൽ റിയാദ് കീഴടക്കി, 1922ൽ നജദും1925ഉം ഹിജാസും പിടിച്ചടക്കിയ അബ്ദുൾ അസീസ്, 1932ലാണ് ഈ പ്രദേശങ്ങളെയെല്ലാം ഏകോപിപ്പിച്ച് ഇന്നത്തെ സൗദി അറേബ്യ രൂപപ്പെടുത്തിയത്. 1938 മുതൽ സൗദി അറേബ്യയിലെ എണ്ണപര്യവേഷണത്തിനു മുൻകൈയെടുത്ത ഇദ്ദേഹം രണ്ടാം ലോകമഹായുദ്ധത്തിന് ശേഷം വ്യാപകമായ എണ്ണഖനനത്തിനും നേതൃത്വം നൽകി. സൗദിയിലെ ഭാവി രാജാക്കന്മാരും രാജകുമാരന്മാരുമുൾപ്പെടെ 89 സന്താനങ്ങൾ ഇദ്ദേഹത്തിനുണ്ട്

## ലഭിച്ച ബഹുമതികൾ
1916 നവംബർ 23-ന്, ബ്രിട്ടീഷ് നയതന്ത്രജ്ഞനായ സർ പെർസി കോക്സ് കുവൈറ്റിൽ ത്രീ ലീഡേഴ്‌സ് കോൺഫറൻസ് സംഘടിപ്പിച്ചു, അവിടെ ഇബ്‌ൻ സൗദിന് സ്റ്റാർ ഓഫ് ഇന്ത്യയും ഓർഡർ ഓഫ് ദി ബ്രിട്ടീഷ് എംപയറും ലഭിച്ചു. 1920 ജനുവരി 1-ന് അദ്ദേഹത്തെ ഓർഡർ ഓഫ് ദി ഇന്ത്യൻ എംപയർ (GCIE) ഹോണററി നൈറ്റ് ഗ്രാൻഡ് കമാൻഡറായി നിയമിച്ചു. 1935-ൽ ബ്രിട്ടീഷ് ഓർഡർ ഓഫ് ദി ബാത്ത് (GCB), 1947-ൽ അമേരിക്കൻ ലെജിയൻ ഓഫ് മെറിറ്റ്, 1952-ൽ സ്പാനിഷ് ഓർഡർ ഓഫ് മിലിട്ടറി മെറിറ്റ് (ഗ്രാൻഡ് ക്രോസ് വിത്ത് വൈറ്റ് ഡെക്കറേഷൻ) എന്നിവ അദ്ദേഹത്തിന് ലഭിച്ചു.

## അവലംബം

വർഗ്ഗം:സൗദി അറേബ്യയുടെ ഭരണാധികാരികൾ
വർഗ്ഗം:1876-ൽ ജനിച്ചവർ
റിയാസ് കോമു

ലഘുചിത്രം|കൊച്ചി-മുസിരിസ് ബിനാലെ ക്യറേറ്റർ റിയാസ് കോമു
ഭാരതീയ ചിത്രകാരനും ശിൽപ്പിയും കൊച്ചി-മുസിരിസ് ബിനാലെ ട്രസ്റ്റിന്റെ സഹ സഥാപകനുമാണ് **റിയാസ് കോമു** (ജനനം:1971). മുംബൈ ജെ.ജെ സ്കൂൾ ഓഫ് ആർട്സിൽ നിന്ന് ചിത്രകലയിൽ ബിരുദം നേടി. മുംബൈ കേന്ദ്രീകരിച്ച് പ്രവർത്തിക്കുന്നു. വെനീസ് ബിനലെയിലും  ഇന്തോനേഷ്യൻ ബിനലെയിലും അഞ്ചാമത് ബെയ്ജിങ് അന്താരാഷ്ട്ര ആർട്ട് ബിനാലെയും ഉൾപ്പെടെ നിരവധി അന്താരാഷ്ട്ര കലാ പ്രദർശനങ്ങളിൽ പങ്കെടുത്തിട്ടുണ്ട്.

## ജീവിതരേഖ
തൃശൂർ ജില്ലയിൽ ജനിച്ചു.

ഇന്ത്യയിലെ ആദ്യ ബിനാലെ കൊച്ചി-മുസിരിസ് ബിനാലെയുടെ ക്യറേറ്ററായി ബോസ് കൃഷ്ണമചാരിയോടൊപ്പം പ്രവർത്തിച്ചു.

## പ്രദർശനങ്ങൾ
## പുരസ്കാരങ്ങൾ
*മഹാരാഷ്ട്ര ഗവൺമെന്റിന്റെ പുരസ്കാരം(2005)
*കേരള ലളിത കലാ അക്കാദമിയുടെ ഫെല്ലോഷിപ്പ് (2010)
## അവലംബം


വർഗ്ഗം:1971-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ആർട്ട് ക്യുറേറ്റർ
ഫഹദ്‌ ബിൻ അബ്ദുൽ അസീസ്‌

1982 മുതൽ 2005 വരെ 23 വര്ഷം സൗദി അറേബ്യ ഭരിച്ച രാജാവാണ് **ഫഹദ്‌ ബിൻ അബ്ദുൽ അസീസ്‌** ( **).

## ചരിത്രം
ഖാലിദ് രാജാവിന് ശേഷം സൗദി അറേബ്യയുടെ ഭരണാധികാരിയായി 1982 ജൂൺ മാസത്തിലാണ് ഫഹദ് രാജാവ് അധികാരത്തിലെത്തുന്നത്. ഫഹദ്  രാജാവ് വൈജ്ഞാനിക - രാഷ്ട്രീയ - സാമ്പത്തിക - വ്യാവസായിക രംഗങ്ങളിൽ വരുത്തിയ പരിവർത്തനങ്ങൾ സൗദിയുടെ മുഖച്ഛായയിൽ നല്ല മാറ്റം ഉണ്ടാക്കിയിട്ടുണ്ട്.  അത് വരെ കൃഷിയിൽ അധിഷ്ടിതമായി നില നിന്നിരുന്ന ഒരു രാജ്യത്തെ പ്രകൃതിയുടെ വരദാനമായ പെട്രോളിയം എങ്ങനെ രാഷ്ട്ര പുരോഗതിയുടെ ചാലകമാക്കാമെന്ന് രാജാവ്  ലോകത്തിനു കാണിച്ചുകൊടുത്തു. ഗൾഫ് യുദ്ധ ശേഷവും ആ പ്രഭ മങ്ങാതെ നിലനിർത്താൻ സാധിച്ചത് ഫഹദ് രാജാവിന്റെ വിജയമായിട്ടാണ് കണക്കാക്കുന്നത്.

സൗദിയിൽ ആദ്യമായി സാർവത്രിക വൈജ്ഞാനിക മുന്നേറ്റത്തിന് അദ്ദേഹം തിരികൊളുത്തി. ഇപ്പോൾ രാജ്യത്ത് ഭൗതികവും ആത്മീയവുമായ അറിവ് നൽകുന്ന ആയിരക്കണക്കിനു വിദ്യാലയങ്ങൾ ഉണ്ട്. രാഷ്ട്രീയ രംഗത്ത് വിസ്മയം സൃഷ്ടിച്ച ഫഹദ് രാജാവ്, അയൽ രാജ്യങ്ങളുമായി സുന്ദരവും സുഭദ്രവുമായ ബന്ധമാണ് കൊണ്ടുനടന്നത്. ഫഹദ് രാജാവിന്റെ നയതന്ത്രജ്ഞത ലെബനാനിൽ സമാധാനം സ്ഥാപിക്കുന്നതിൽ മുഖ്യ പങ്കുവഹിച്ചു. അത് വരെ പാശ്ചാത്യ രാജ്യങ്ങളിൽ കണ്ടിരുന്ന വികസനങ്ങൾ സൗദിയിലും ഇടംതേടി. അംബര ചുംബികളായ കെട്ടിടങ്ങളും രാജകീയ വാഹനങ്ങളും മറ്റു ആധുനിക സൗകര്യങ്ങളും രാജ്യത്ത് വൻ തോതിൽ വ്യാപിച്ചത് ഫഹദ് രാജാവിന്റ കാലത്താണ്. 1986-ൽ സൗദി അറേബ്യയെയും ബഹ്റൈനെയും തമ്മിൽ ബന്ധിപ്പിച്ച് നിർമിച്ച കിംഗ് ഫഹദ് കോസ്വേ സൗദി അറേബ്യക്കും ബഹ്റൈനുമിടയിൽ സഹകരണത്തിന്റെ പുതിയ വാതായനങ്ങൾ തുറന്നു. മുസ്ലിം തീർത്ഥാടക കേന്ദ്രമായ മക്കയെയും മദീനയെയും വിപുലപ്പെടുത്തുകയും അതുല്യമാം വിധം സുന്ദരമാക്കുകയും ചെയ്തതിലൂടെ ലോക മുസ്ലിം  ഹൃദയങ്ങളിൽ ഫഹദ് രാജാവ് ഇടംതേടി. ഫഹദ് രാജാവ് തന്റെ ഭരണത്തിൻ കീഴിൽ മദീന പള്ളി 82000 ചതുരശ്ര മീറ്ററാണ് വ്യാപ്തി കൂട്ടിയത്.

## അവലംബം

വർഗ്ഗം:സൗദി അറേബ്യയുടെ ഭരണാധികാരികൾ
വർഗ്ഗം:ഫൈസൽ അവാർഡ് ലഭിച്ചവർ
വർഗ്ഗം:1921-ൽ ജനിച്ചവർ
യൂനിഫോം റിസോഴ്സ് ലൊക്കേറ്റർ

ഇന്റർനെറ്റിൽ ഏകീകൃത സ്വഭാവമുള്ള വിലാസങ്ങളെ സൂചിപ്പിക്കാനുള്ള വിലാസമാണ് **യൂണിഫോം റിസോഴ്സ് ലൊക്കേറ്റർ** (മുമ്പ് യൂനിവേഴ്സൽ റിസോഴ്സ് ലൊക്കേറ്റർ) അഥവാ **യു.ആർ.എൽ**.

യൂനിഫോം റിസോഴ്സ് ഐഡന്റിഫയറിന്റെ (യു.ആർ.ഐ) ഒരു ഉപവിഭാഗമാണ് യുആർഎൽ. എങ്കിലും പല സാങ്കേതിക പദാവലികളിലും രേഖകളിലും യു. ആർ. ഐയുടെ പര്യായ പദമായി യു. ആർ. എൽ. ഉപയോഗിച്ച് കാണപ്പെടുന്നുണ്ട്.ഒരു യൂണിഫോം റിസോഴ്സ് ലൊക്കേറ്റർ (URL), ഒരു വെബ് വിലാസം എന്ന് വിളിക്കപ്പെടുന്നു, ഇത് ഒരു കമ്പ്യൂട്ടർ നെറ്റ്‌വർക്കിലെ അതിന്റെ സ്ഥാനം വ്യക്തമാക്കുന്ന ഒരു വെബ് റിസോഴ്‌സിനെക്കുറിച്ചുള്ള ഒരു റഫറൻസാണ്, അത് വീണ്ടെടുക്കുന്നതിനുള്ള ഒരു സംവിധാനമാണിത്. ഒരു യുആർഎൽ എന്നത് ഒരു പ്രത്യേക തരം യൂണിഫോം റിസോഴ്സ് ഐഡന്റിഫയർ (URI) ആണ്, എങ്കിലും പലരും രണ്ട് പദങ്ങളും പരസ്പരം മാറ്റി ഉപയോഗിക്കുന്നു.

യുആർഎൽ റഫറൻസ് വെബ് പേജുകൾ(എച്ച്ടിടിപി) സാധാരണയായി കാണപ്പെടുന്നു, എന്നാൽ ഫയൽ കൈമാറ്റം (FTP), ഇമെയിൽ (മെയിൽടോ), ഡാറ്റാബേസ് ആക്സസ് (JDBC) കൂടാതെ മറ്റ് നിരവധി ആപ്ലിക്കേഷനുകൾക്കും ഉപയോഗിക്കുന്നു.

മിക്ക വെബ് ബ്രൗസറുകളും ഒരു വെബ് പേജിന്റെ യുആർഎൽ പേജിന് മുകളിൽ അഡ്രസ്സ് ബാർ പ്രദർശിപ്പിക്കുന്നു. ഒരു സാധാരണ യുആർഎല്ലിന് `http://www.example.com/index.html` എന്ന ഫോം ഉണ്ടായിരിക്കാം, അത് ഒരു പ്രോട്ടോക്കോൾ (http), ഒരു ഹോസ്റ്റ്നാമം (`www.example.com`), ഒരു ഫയലിന്റെ പേര് (`index.html`) എന്നിവ സൂചിപ്പിക്കുന്നു.
## ചരിത്രം
യൂണിഫോം റിസോഴ്‌സ് ലൊക്കേറ്ററുകൾ 1994-ൽ ൽ വേൾഡ് വൈഡ് വെബിന്റെ ഉപജ്ഞാതാവായ ടിം ബെർണേഴ്‌സ്-ലീയും ഇന്റർനെറ്റ് എഞ്ചിനീയറിംഗ് ടാസ്‌ക് ഫോഴ്‌സിന്റെ (IETF) യുആർഐ വർക്കിംഗ് ഗ്രൂപ്പും ചേർന്ന് നിർവചിച്ചു,.1992-ൽ ഐഇറ്റിഎഫ്(IETF) ലിവിംഗ് ഡോക്യുമെന്റ്സായ ഒരു ബേഡ്സ് ഓഫ് എ ഫെതറിൽ(ബേഡ്സ് ഓഫ് എ ഫെതർ എന്നത് അനൗപചാരിക ഡിസ്ക്ക്ഷൻ ഗ്രൂപ്പുകളാണ്) സഹകരണം ആരംഭിച്ചു.

ഡയറക്‌ടറിയും ഫയൽനാമങ്ങളും വേർതിരിക്കാൻ സ്ലാഷുകൾ ഉപയോഗിക്കുന്ന ഫയൽ പാത്ത് സിന്റാക്‌സുമായി ഡൊമെയ്‌ൻ നെയിമുകൾ(1985-ൽ സൃഷ്ടിച്ചത്) സംയോജിപ്പിക്കുന്നു. ഫയൽ പാത്തുകൾ പൂർത്തിയാക്കുന്നതിന് സെർവർ നേയിമുകൾ പ്രിഫിക്‌സ് ചെയ്യാവുന്ന കൺവെൻഷനുകൾ ഇതിനകം നിലവിലുണ്ട്, ഇതിന് മുമ്പായി ഇരട്ട സ്ലാഷ് `(//)`നൽകുന്നു.

യുആർഐകൾക്കുള്ളിൽ ഡൊമെയ്‌ൻ നാമത്തിന്റെ ഭാഗങ്ങൾ വേർതിരിക്കുന്നതിന് ഡോട്ടുകൾ ഉപയോഗിച്ചതിൽ ബെർണേഴ്‌സ്-ലീ പിന്നീട് ഖേദം പ്രകടിപ്പിച്ചു,  മുഴുവൻ സ്ലാഷുകൾ ഉപയോഗിച്ചിരുന്നെങ്കിൽ എന്ന് ആഗ്രഹിച്ചു, കൂടാതെ, യുആർഐയുടെ ആദ്യ ഘടകത്തെ പിന്തുടർന്ന് കോളൻ നൽകിയിട്ടുണ്ടെന്നും പറഞ്ഞു. ഡൊമെയ്ൻ നാമത്തിന് മുമ്പുള്ള സ്ലാഷുകൾ അനാവശ്യമായിരുന്നു.

എച്ച്ടിഎംഎൽ സ്പെസിഫിക്കേഷന്റെ ആദ്യകാല (1993) ഡ്രാഫ്റ്റ് "യൂണിവേഴ്സൽ" റിസോഴ്സ് ലൊക്കേറ്ററുകളെ പരാമർശിക്കുന്നു. ഇത് 1994 ജൂണിനും (RFC 1630) 1994 ഒക്‌ടോബറിനും ഇടയിൽ കുറച്ചുകാലം (draft-ietf-uri-url-08.txt) ഉപേക്ഷിച്ചു.

## അവലംബം

വർഗ്ഗം:കമ്പ്യൂട്ടർ ശൃംഖലകൾ
ഹൈപ്പർലിങ്ക്

വേൾഡ് വൈഡ് വെബ്‌, ഇന്റ്ററാക്റ്റീവ് മൾട്ടി മീഡിയ വിവരങ്ങൾ തുടങ്ങിയവ വീക്ഷിച്ചുകൊണ്ടിരിക്കുന്നയാൾക്ക് മറ്റൊരു പേജിലോ അതെ പേജിൽ തന്നെ ഉള്ള മറ്റൊരു സ്ഥലത്തോ മൌസ് ക്ലിക്ക് വഴി എത്താൻ സഹായിക്കുന്ന സംവിധാനമാണ് **ഹൈപ്പർലിങ്ക്**. ബട്ടണുകൾ, ഐക്കൺ, ടാഗുകൾ, അമ്പടയാളം എന്നിങ്ങനെയെല്ലാമുള്ള രൂപത്തിൽ അടയാളസ്ഥാനം സ്ക്രീനിൽ പ്രക്ത്യക്ഷപ്പെടുത്താം. ഇത്തരം സ്ഥാനങ്ങളിലെത്തുമ്പോൾ മൌസ് പൊയ്ന്റെർ വിരൽ ചൂണ്ടിയ രീതിയിൽ ഉള്ള കൈപ്പത്തി അടയാളം ആയി മാറും. ഒരു ഹൈപ്പർലിങ്ക് ഒരു മുഴുവൻ പ്രമാണത്തിലേക്കോ ഒരു ഡോക്യുമെന്റിനുള്ളിലെ ഒരു പ്രത്യേക ഘടകത്തിലേക്കോ പോയിന്റ് ചെയ്യുന്നു. ഹൈപ്പർലിങ്കുകൾ ഉള്ള ടെക്സ്റ്റാണ് ഹൈപ്പർടെക്സ്റ്റ്. ലിങ്ക് ചെയ്തിരിക്കുന്ന വാചകത്തെ ആങ്കർ ടെക്സ്റ്റ് എന്ന് വിളിക്കുന്നു. ഹൈപ്പർടെക്‌സ്‌റ്റ് കാണുന്നതിനും സൃഷ്‌ടിക്കുന്നതിനും ഉപയോഗിക്കുന്ന ഒരു സോഫ്‌റ്റ്‌വെയർ സിസ്റ്റം ഒരു ഹൈപ്പർടെക്‌സ്‌റ്റ് സിസ്റ്റമാണ്, കൂടാതെ ഒരു ഹൈപ്പർലിങ്ക് സൃഷ്‌ടിക്കുന്നത് ഹൈപ്പർലിങ്ക് (അല്ലെങ്കിൽ ലളിതമായി ലിങ്കുചെയ്യാൻ) ആണ്. ഹൈപ്പർലിങ്കുകൾ പിന്തുടരുന്ന ഒരു ഉപയോക്താവ് ഹൈപ്പർടെക്‌സ്റ്റ് നാവിഗേറ്റ് ചെയ്യുകയോ ബ്രൗസ് ചെയ്യുകയോ ചെയ്യും.

ഒരു ഹൈപ്പർലിങ്ക് അടങ്ങിയ പ്രമാണം അതിന്റെ ഉറവിട പ്രമാണം എന്നറിയപ്പെടുന്നു. ഉദാഹരണത്തിന്, വിക്കിപീഡിയ അല്ലെങ്കിൽ ഗൂഗിൾ പോലുള്ള ഒരു ഓൺലൈൻ റഫറൻസ് വർക്കിൽ, ടെക്സ്റ്റിലെ പല വാക്കുകളും നിബന്ധനകളും ആ നിബന്ധനകളുടെ നിർവചനങ്ങളുമായി ഹൈപ്പർലിങ്ക് ചെയ്തിരിക്കുന്നു. ഉള്ളടക്ക പട്ടികകൾ, അടിക്കുറിപ്പുകൾ, ഗ്രന്ഥസൂചികകൾ,  അക്ഷരങ്ങൾ, ഗ്ലോസറികൾ എന്നിവ പോലുള്ള റഫറൻസ് മെക്കാനിസങ്ങൾ നടപ്പിലാക്കാൻ ഹൈപ്പർലിങ്കുകൾ പലപ്പോഴും ഉപയോഗിക്കുന്നു.

ചില ഹൈപ്പർടെക്‌സ്റ്റുകളിൽ, ഹൈപ്പർലിങ്കുകൾ ദ്വിദിശയിലാകാം(bi-directional): അവ രണ്ട് ദിശകളിൽ പിന്തുടരാം, അതിനാൽ രണ്ട് എൻഡുകൾ ആങ്കെഴസായും ടാർഗെറ്റുകളായും പ്രവർത്തിക്കുന്നു. മെനി-ടു-മെനി(many to many) ലിങ്കുകൾ പോലെയുള്ള കൂടുതൽ സങ്കീർണ്ണമായ ക്രമീകരണങ്ങൾ നിലവിലുണ്ട്.

ഒരു ഹൈപ്പർലിങ്ക് പിന്തുടരുന്നതിന്റെ റിസൾട്ട് ഹൈപ്പർടെക്സ്റ്റ് സിസ്റ്റത്തിൽ വ്യത്യാസപ്പെടാം, ചിലപ്പോൾ ലിങ്കിനെ തന്നെ ആശ്രയിച്ചിരിക്കും; ഉദാഹരണത്തിന്, വേൾഡ് വൈഡ് വെബിൽ മിക്ക ഹൈപ്പർലിങ്കുകളും ടാർഗെറ്റ് ഡോക്യുമെന്റിനെ പ്രദർശിപ്പിക്കുകയും ഡോക്യുമെന്റിനെ മാറ്റിസ്ഥാപിക്കുകയും ചെയ്യുന്നു, എന്നാൽ ചിലത് ടാർഗെറ്റ് ഡോക്യുമെന്റ് ഒരു പുതിയ വിൻഡോയിൽ (അല്ലെങ്കിൽ, ഒരു പുതിയ ടാബിൽ) തുറക്കുന്നതിന് കാരണമാകുന്നു. മറ്റൊരു സാധ്യത ട്രാൻസ്‌ക്ലൂഷൻ ആണ്, അതിനായി ലിങ്ക് ടാർഗെറ്റ് എന്നത് സോഴ്‌സ് ഡോക്യുമെന്റിനുള്ളിലെ ലിങ്ക് ആങ്കറിനെ മാറ്റിസ്ഥാപിക്കുന്ന ഒരു ഡോക്യുമെന്റ് ശകലമാണ്. ഡോക്യൂമെന്റ് ബ്രൗസ് ചെയ്യുന്ന വ്യക്തികൾ മാത്രമല്ല ഹൈപ്പർലിങ്കുകൾ പിന്തുടരുക, ഈ ഹൈപ്പർലിങ്കുകൾ പ്രോഗ്രാമുകളും സ്വയമേവ പിന്തുടരാനിടയുണ്ട്. ഹൈപ്പർടെക്‌സ്‌റ്റിലൂടെ കടന്നുപോകുന്ന, ഓരോ ഹൈപ്പർലിങ്കും പിന്തുടർന്ന്, വീണ്ടെടുക്കപ്പെട്ട എല്ലാ രേഖകളും ശേഖരിക്കുന്ന പ്രോഗ്രാമിനെ വെബ് സ്പൈഡർ അല്ലെങ്കിൽ ക്രാളർ എന്നറിയപ്പെടുന്നു.
## അവലംബം
വർഗ്ഗം:കമ്പ്യൂട്ടർ ശൃംഖലകൾ
വത്സൻ കൂർമ കൊല്ലേരി

പ്രമുഖനായ ഭാരതീയ ശിൽപ്പിയാണ് **വത്സൻ കൂർമ കൊല്ലേരി**(ജനനം: 1953). നിരവധി ദേശീയ - അന്തർദേശീയ കലാ പ്രദർശനങ്ങളിൽ പങ്കെടുത്തിട്ടുണ്ട്.
## ജീവിതരേഖ
1953ൽ പാട്യത്താണ്‌ ജനനം. സൗത്ത്‌ പാട്യം യുപി, പാട്യം ഗവ.ഹൈസ്ക്കൂൾ എന്നിവിടങ്ങളിലെ വിദ്യാഭ്യാസത്തിനുശേഷം മദ്രാസ്‌ ഗവ.കോളേജ്‌ ഓഫ്‌ ആർട്ട്സ്‌ ആന്റ്‌ ക്രാഫ്റ്റിൽ വച്ച്‌ ശിൽപ്പകലയിൽ അഞ്ച്‌ വർഷത്തെ പഠനം പൂർത്തിയാക്കി. പിന്നീട്‌ ബറോഡയിലെ എംഎസ്‌ യൂണിവേഴ്സിറ്റിയിൽ നിന്ന്‌ മൂന്നുവർഷവും ഫ്രഞ്ച്‌ ഗവ. സ്കോളർഷിപ്പോടുകൂടി എക്കോൾ നാഷണൽ സുപ്പീരിയർ ദ ബോസാർ പാരീസിൽവച്ചും ശിൽപ്പകലയിൽ കൂടുതൽ പ്രാഗല്ഭ്യം നേടി.
## സൃഷ്ടികൾ
കളിമണ്ണ്‌, പ്ലാസ്റ്റർ, സിമന്റ്‌, സ്റ്റുക്കോഗ്രാനൈറ്റ്‌, ടെറാക്കോട്ട, മെറ്റൽ, വുഡ്‌, സെറാമിക്‌, ഡിസ്‌ (ഉപയോഗശൂന്യമായ) കാർഡ്‌ മെറ്റീരിയലിലുമായി നിരവധി ശിൽപ്പങ്ങൾ ഇദ്ദേഹത്തിന്റെ കരവിരുതിൽ പിറവിയെടുത്തിട്ടുണ്ട്‌. ജർമനിയിലെ കാസിൽ യൂണിവേഴ്സിറ്റി, ഡോക്യുമെന്റക്‌ പാരലലായി നടത്തിയ ഷോയിൽ ഇദ്ദേഹം നിർമ്മിച്ച പഞ്ചലോഹശിൽപം ശ്രദ്ധനേടി. തൃശൂരിലെ ആർക്കിയോളജി മ്യൂസിയത്തിൽ പൂർണമായും ചെങ്കല്ലിൽ തീർത്ത ബട്ടർഫ്ലെ പാർക്ക്‌, നാഷണൽ ഇൻസ്റ്റിറ്റിയൂട്ട്‌ ഓഫ്‌ ഡിസൈനിൽ വച്ച്‌ നിർമിച്ച പ്രകൃതിദത്ത മണിക്കിണറിൽനിന്നും ഉടലെടുത്ത ‘ആംഗാ ബംക’ എന്നീ ശിൽപ്പങ്ങൾ ശ്രദ്ധേയമാണ്. 
## ശിൽപപാഠ്യം
പാട്യം ഹൈസ്ക്കൂളിനു സമീപം ശിൽപപാഠ്യം എന്ന പഠനകേന്ദ്രം നടത്തുന്നു. ശിൽപപാഠ്യം പൂർണമായും പ്രകൃതിയോട്‌ ഇണങ്ങിനിൽക്കുന്ന രീതിയിൽ പരിസരങ്ങളിൽ ലഭ്യമായ ചെങ്കല്ല്‌, മരം എന്നിവകൊണ്ടാണ്‌ നിർമിച്ചിരിക്കുന്നത്‌. പഴയ നാടൻ രീതികൾ അനുസരിച്ച്‌ ചെങ്കൽച്ചീളുകൾ, കുമ്മായം, കുളിർമാവിന്റെ പശ, കൽപ്പൊടി, വെല്ലം എന്നിവയുടെ സാധ്യതകൾ പരമാവധി ഉപയോഗപ്പെടുത്തിയാണ്‌ കെട്ടിടങ്ങളും അനുബന്ധഭാഗങ്ങളുടെയും നിർമ്മാണം. മരപ്പണികൾ, പഴയരീതിയിലുള്ള കെട്ടുകൾ ഇന്റർലോക്കുകൾ എന്നിവയും പ്രയോജനപ്പെടുത്തിയിട്ടുണ്ട്‌.  രണ്ട്‌ ഏക്കറിലധികം സ്ഥലത്ത്‌ വ്യാപിച്ചുകിടക്കുന്ന ശിൽപ്പപാഠ്യത്തിന്റെ ഒരു വശത്ത് ജീവികൾക്കായി കാവും തയ്യാറാക്കിയിട്ടുണ്ട്‌.
## പ്രദർശനങ്ങൾ
ദൽഹിയിലും ന്യൂയോർക്കിലും അദ്ദേഹത്തിന്റെ ‘ന്യൂക്ലിയർ ഏജ്‌’ (NewClearAge) എന്ന പേരിൽ നടന്ന പ്രദർശനം ന്യൂക്ലിയർ ഡീലിനെതിരായിരുന്നു. അയർലന്റിലെ ഡബ്ലിനിൽ ‘റെട്രെസ്പെക്റ്റീവ്‌ ഏസ്‌ ആർട്ട്‌ വർക്ക്‌’ എന്ന ടൈറ്റിലോടെ ഏകാംഗ പ്രദർശനം ‘പ്രൊജക്ട്‌’എന്ന സ്ഥാപനത്തിൽ നടത്തി. 

കൊച്ചി-മുസിരിസ് ബിനാലെയിൽ ഐ വിഷ് ഐ കാൻ ക്രൈ എന്ന ഇൻസ്റ്റളേഷൻ പ്രദർശിപ്പിച്ചു.ചെമ്പ്, ചെമ്പ്കമ്പി, കൊച്ചിയുടെ  വായു എന്നിവ കൊണ്ട്  നിർമ്മിച്ച 'ഐ വിഷ് ഐ കാൻ ക്രൈ' എന്നത്  ആനന്ദത്തിന്റെ  ഒരു കരച്ചിലായിരുന്നു എന്ന്  ശില്പി .

## പുരസ്കാരങ്ങൾ
* കേരള ലളിതകലാ അക്കാദമിയുടെ അവാർഡ്
* ഭോപ്പാലിലെ ഭാരത്‌ ഭവന്റെ ഗ്രാന്റ്‌ പ്രൈസ്
* യുഎസ്‌ഐഎയും എംഎഎയും ചേർന്നുള്ള ഇന്റർനാഷണൽ വിസിറ്റർഷിപ്പ്‌ ആന്റ്‌ ഫെല്ലോഷിപ്പ്‌ അവാർഡ്
## അവലംബം

## പുറം കണ്ണികൾ
*kochimuzirisbiennale 
*Valsan Koorma Kolleri .Works.Profile.Interview
*ലോകമറിഞ്ഞ ശിൽപി
*Valsan Koorma Kolleri: The Artist and his Message
 *Press Release -VALSAN KOORMA KOLLERI-NEWCLEARAGE: Retrospective as Artwork
*It’s A Fish…It’s A Crocodile…mumbaiboss.com review 

വർഗ്ഗം:കേരളത്തിലെ ശില്പികൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ഗ്രേറ്റ് റിഫ്റ്റ് വാലി

ഭൂമിയുടെ ബാഹ്യ പാളിയായ *മാന്റിൽ* പിളർന്നുണ്ടാകുന്ന താഴ്‌വരകളാണ് *പിളർന്നുണ്ടാകുന്ന താഴ്‌വരകൾ* അഥവാ *റിഫ്റ്റ് വാലി*കൾ (Rift valley). ഇങ്ങനെയുള്ള താഴ്‌വരകൾ പൊതുവെ ഇടുങ്ങിയവയും കിഴുക്കാംതൂക്കായ പാറക്കെട്ടുകൾ ഉണ്ടാക്കുന്ന ചുമരുകളോടു കൂടിയവയുമാണ്. തെക്കുപടിഞ്ഞാറൻ ഏഷ്യയിൽ സിറിയ മുതൽ തെക്കു കിഴക്കൻ ആഫ്രിക്കയിൽ മൊസാംബിക്ക്  വരെ നീണ്ടുകടക്കുന്ന  നീളം വരുന്ന ഇങ്ങനെയുള്ള ഒരു താഴ്വരക്ക് ബ്രിട്ടീഷ് പര്യവേക്ഷകനായ ജോൺ വാൾട്ടർ ഗ്രിഗറി 19ആം നൂറ്റാണ്ടിന്റെ അവസാനം നൽകിയ പേരാണ് **ഗ്രേറ്റ് റിഫ്റ്റ് വാലി** അഥവാ പിളർന്നുണ്ടായ മഹാതാഴ്വര. ഉഷ്ണപ്രസ്രണവണികളും ചുടുനീരുരവകളും കൊണ്ട് ഭൂമിശാസ്ത്രപരമായി വളരെ സജീവമാണ് ഈ മേഖല. എന്നാൽ *ഗ്രേറ്റ് റിഫ്റ്റ് വാലി* എന്ന പേര് ഇന്ന് ചരിത്രപരവും സാംസ്കാരികപരവുമായ ഒരു ധാരണ മാത്രമാണ്‌. കാരണം, ഇതിന്റെ ഭാഗമായുള്ള ഒരോ പിളർപ്പ് താഴ്‌വരകളും പരസ്പരം ബന്ധപ്പെട്ടിരിക്കുന്നുവെങ്കിലും ഒരു  പ്രത്യേക സംവിധാനത്തിന്റെ ഭാഗമല്ല

## അവലംബം

## പുറത്തേയ്ക്കുള്ള കണ്ണികൾ

* geology.comലെ ലേഖനം
മായാ അരുൾപ്രകാശം

പ്രമുഖ ശ്രീലങ്കൻ - ബ്രിട്ടൻ ഗായികയാണ് **മാതംഗി മായാ അരുൾപ്രകാശം**(17 ജൂലൈ 1975).  **എം.ഐ.എ** എന്ന ചുരുക്കപേര്  ഉപയോഗിക്കുന്ന മായ, ചിത്രകാരിയും ഡിസൈനറും സിനിമാ പ്രവർത്തകയുമാണ്. യുദ്ധത്തിനിടയിൽ കാണാതാവുകയും മുറിവേൽക്കുകയും കൊല്ലപ്പെടുകയുമൊക്കെ ചെയ്യുന്നവരെ പട്ടാളഭാഷയിൽ ‘‘മിസിങ് ഇൻ ആക്ഷൻ’’ എന്ന് പറയുന്നത് ‘എം.ഐ.എ’ എന്ന് ചുരുക്കി സ്വന്തം വിളിപ്പേരാക്കി. ശ്രീലങ്കൻ തമിഴ്വംശജരുടെ രാഷ്ട്രീയവും സാമൂഹികവുമായ പ്രശ്നങ്ങളാണ്  മായയുടെ  സംഗീതത്തിന്റെ കാതൽ.
## ജീവിതരേഖ
തമിഴ് വംശജയായ മായ, എഞ്ചിനീയറായ അരുൾ പ്രകാശത്തിന്റംയും കലയുടെയും മകളായി ഇംഗ്ലണ്ടിൽ  ജനിച്ചു. ആറു മാസമായപ്പോഴേക്കും കുടുംബം ശ്രീലങ്കയിലേക്കു പോയി. പതിനൊന്നാം വയസ്സിൽ യു.കെ യിലേക്ക് തിരികെ കുടിയേറി.സെൻട്രൽ സെയിന്റ് മാർട്ടിൻസ് കോളേജിൽ ഫൈൻ ആർട്സ് പഠിച്ചു. 2000 മുതൽ ചിത്രങ്ങൾ പ്രദർശിപ്പിക്കാനാരംഭിച്ചു. ഹിറ്റ് ചാർട്ടുകളിലിടം പിടിച്ച മൂന്നു സംഗീത ആൽബങ്ങൾ പുറത്തിറക്കിയിട്ടുണ്ട്. സ്ലം ഡോഗ് മില്യണറിലെ മായയുടെ ഗാനം അക്കാദമി അവാർഡിനായി നോമിനേറ്റ് ചെയ്യപ്പെട്ടിരുന്നു. 

കൊച്ചി-മുസിരിസ് ബിനാലെയിൽ എട്ടടി നീളമുള്ള പത്ത് ത്രിമാന ചിത്രങ്ങളുടെ പരമ്പര പ്രദർശിപ്പിച്ചിരുന്നു.

## കൃതികൾ
*എം.ഐ.എ(2001)
*എം.ഐ.എ(2012)
## ആൽബങ്ങൾ
*അരുളർ(2005)
*കല2007)
*മായ(2010)

## പുരസ്കാരങ്ങൾ
*ഗ്രമ്മി, ഓസ്‌കാർ, മെർകുറി പ്രൈസ് എന്നിവയ്ക്കായി നോമിനേറ്റ് ചെയ്യപ്പെട്ടു.
*ഏഷ്യൻ മ്യൂസിക് പ്രൈസ്
*എം.ടി.വി. മ്യൂസിക് അവാർഡ്
## അവലംബം

## അധിക വായനക്ക്

* 
*  Arulpragasam, Maya (2002). *M.I.A. No. 10* (Paperback ed.). Pocko Editions. ISBN 1-903977-10-X
* 
* 
*
* 
* 
*
*
*
* 
* 
* 
* 
* 
* 
* 
* 

## പുറം കണ്ണികൾ

*കൊച്ചി-മുസിരിസ് ബിനാലെ വെബ് 
* 
* 
* 
* 
* N.E.E.T. Recordings 

വർഗ്ഗം:1975-ൽ ജനിച്ചവർ

വർഗ്ഗം:ജൂലൈ 17-ന് ജനിച്ചവർ

വർഗ്ഗം:ബ്രിട്ടനിലെ പോപ്പ് ഗായകർ
വർഗ്ഗം:ബ്രിട്ടനിലെ ചിത്രകാരികൾ
കാൾസ്ബാദ് ഗുഹകൾ ദേശീയോദ്യാനം

അമേരിക്കൻ ഐക്യനാടുകളിലെ ന്യൂ മെക്സിക്കോ സംസ്ഥാനത്ത് ഗുവാഡാലൂപ് മലകളിൽ സ്ഥിതി ചെയ്യുന്ന ഒരു ദേശീയോദ്യാനമാണ് **കാൾസ്ബാദ് ഗുഹകൾ ദേശീയോദ്യാനം**.

## അവലംബം


വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
കുറുന്തോട്ടി

കുറുന്തോട്ടി എന്ന പേരിനാൽ അറിയപ്പെടുന്ന Sida -യുടെ വിവിധ വർഗ്ഗങ്ങൾ ഉണ്ട്. അവ താഴെപ്പറയുന്ന പലതുമാവാം

ആനക്കുറുന്തോട്ടി(Sida rhombifolia)
വെള്ള ഊർപ്പൻ, വെള്ളൂരം(Sida cordifolia)
മലങ്കുറുന്തോട്ടി, അലട്ട, മഞ്ഞക്കുറുന്തോട്ടി(Sida acuta)
വട്ടൂരം(sida alnifolia)
ചെറുവള്ളിക്കുറുന്തോട്ടി(sida beddomei)
വള്ളിക്കുറുന്തോട്ടി, വെളുത്തഊരകം(sida cordata)
വലിയ ഊരകം(sida spinosa)

ഈ താൾ കാണുക
ഈ താളും കാണുക
ഹിമാലയൻ മൊണാൽ

മയിലിനെപ്പോലെ മനോഹരമായ ഒരു ചെറിയ പക്ഷിയാണ് **ഹിമാലയൻ മൊണാൽ** (ഇംഗ്ലീഷ്:**Himalayan Monal** ഹിന്ദി:हिमालयी मोनाल, നേപ്പാളി:डाँफे ). ഇംപീയൻ മൊണാൽ, ഇംപീയൻ ഫെസെന്റ് എന്നീ പേരുകളിലും ഈ പക്ഷി അറിയപ്പെടുന്നു. ഫെസെന്റ് കുടുംബത്തിലെ Lophophorus ജീനസ്സിൽ പെടുന്ന ഈ പക്ഷിയുടെ ശാസ്ത്രീയനാമം *ലോഫോഫോറസ് ഇംപീജാനസ്(Lophophorus impejanus)* എന്നാണ്. സാധാരണയായി ഹിമാലയൻ പർവ്വതപ്രദേശത്താണ് ഹിമാലയൻ മൊണാലിനെ കാണുന്നത്. നേപ്പാളിന്റെ ദേശീയ പക്ഷിയും, ഉത്തരാഖണ്ഡിന്റെ സംസ്ഥാനപക്ഷിയുമാണ് ഹിമാലയൻ മൊണാൽ.

മയിലിനേതുപോലെതന്നെ ഹിമാലയൻ മൊണാലുകളിൽ ആൺ പക്ഷികൾക്കാണ് സൗന്ദര്യം.ആൺപക്ഷികൾക്ക് തിളങ്ങുന്ന നീലനിറവും പെൺപക്ഷികൾക്ക് തവിട്ടുനിറവുമാണ് 

## വിവരണം
ഹിമാലയൻ മൊണാാലുകളുടെ ശരാശരി നീളം 70&nbsp;cm ആണ്. ഇവയിൽ ആൺപക്ഷികൾക്ക് 1980-2380ഗ്രാമും പെണ്ണിന് 1800-2150ഗ്രാമും ഭാരമുണ്ടായിരിക്കും. പ്രായപൂർത്തിയായ ആൺപക്ഷികൾക്ക് തലയിൽ നീൾമുള്ള പൂവും ശരീരത്തിൽ ബഹുവർണ്ണ തൂവലുകളും ഉണ്ടാകും. എന്നാൽ പെൺപക്ഷികൾ കാഴ്ചയിൽ അത്ര ആകർഷകമല്ല. കറുപ്പും കടുത്ത തവിട്ടും കലർന്ന തൂവലുകളാണിവയ്ക്ക്. തിളങ്ങുന്ന പച്ച് വർണ്ണത്തിലുള്ള തൊപ്പിയാണ് ആൺപക്ഷികളുടെ ഒരു പ്രത്യേകത. നീല പച്ച, കറുപ്പ്, മഞ്ഞ, തവിട്ട്, ചുവപ്പ് എന്നീ നിറങ്ങൾ നിറഞ്ഞതാണ് ആൺപക്ഷികളുടെ ശരീരം.

നിലത്ത് നടന്നാണ് ഈ പക്ഷികൾ ഇരതേടുന്നത. അത്യാവശ്യം പറക്കുകയും ചെയ്യും. വളരെവേഗത്തിൽ ഓടാൻ കഴിയുന്ന ഈ പക്ഷി ധാന്യങ്ങൾ, ചെറു ജീവികൾ, ഷഡ്പദങ്ങൾ എന്നിവയെ എല്ലാം ഭക്ഷണമാക്കാറുണ്ട്.

## ആവാസം
സ്വാഭാവികമായി ഹിമാലയൻ പ്രദേശത്താണ് ഈ പക്ഷികൾ അധിവസിക്കുന്നത്. കിഴക്കൻ അഫ്ഗാനിസ്ഥാനിൽനിന്നും ആരംഭിച്ച് കാശ്മീർ വഴി തിബറ്റ്, ഭൂട്ടാൻ വരെയുള്ള പ്രദേശത്ത് ഇവയെ കണ്ടുവരുന്നു. ഇന്ത്യയിൽ കാശ്മീർ, ഹിമാചൽ, ഉത്തരാഖണ്ഡ്, സിക്കിം, അരുണാചൽ എന്നീ സംസ്ഥാനങ്ങളിലെല്ലാം ഈ പക്ഷികളുണ്ട്. തുറന്ന പുൽമേടുകളോ ഓക് വൃക്ഷവനങ്ങളോ ആണ് ഇവർ വസിക്കാൻ തിരഞ്ഞെടുക്കുന്നത്.

## ചിത്രശാല


File:Darica 00969.jpg|ഒരു പെൺപക്ഷി
File:Himalayan Monal Pheasant 6.jpg|ഇരതേടുന്ന ആൺപക്ഷി കൊളംബസ്, മൃഗശാലയിൽ നിന്നും
File:CatreusImpeyanChicksWolf.jpg|പക്ഷികുഞ്ഞുങ്ങൾ
File:Lophophorus impejanus (Jardin Acclimatation).jpg|ഒരു ആൺപക്ഷി
File:Фазан.jpg|സ്റ്റഫ് ചെയ്ത ഒരു ഹിമാലായ്ൻ മൊണാൽ
File:MonalGronvold.jpg|ഹിമാലയൻ മൊണാലിലെ പൂവനും പിടയും, ഒരു ഛായാചിത്രം
File:Monal I IMG 4002.jpg|മനോഹരമായ ആൺപക്ഷി, ഹിമാചലിലിൽ നിന്നും
File:Lophophorus impejanus Zoo DU 1.jpg|ആൺപക്ഷി: തലയിലെ പൂവ വ്യക്തമായ് കാണാം
File:Lophophorus impejanus -Dierenpark Amersfoort, Netherlands -male-8a.jpg|തൂങ്ങിയിരിക്കുന്ന പൂവൻ
Lophophorus impejanus MHNT.ZOO.2010.11.10.1.jpg |Museum specimen - Guernie, Haute-Normandie,  France

## Bibliography

## അവലംബം


## പുറത്തേക്കുള്ള കണ്ണികൾ

* BirdLife Species Factsheet 
* Monal photos and information 
* Galliforms and Pheasants 

വർഗ്ഗം:ഇന്ത്യയിലെ പക്ഷികൾ
വർഗ്ഗം:നേപ്പാളിന്റെ ദേശീയ പ്രതീകങ്ങൾ
വർഗ്ഗം:നേപ്പാളിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:ബർമ്മയിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വെള്ളൂരം

കുറുന്തോട്ടിയുടെ ഹൃദയാകാരത്തിൽ ഇലയുള്ള ഒരു വകഭേദമാണ് **വെള്ളൂരം**. . ഇന്ത്യൻ വംശജനായ ഈ കുറ്റിച്ചെടി ഇപ്പോൾ മിക്കനാടുകളിലും കണ്ടുവരുന്നു. മഞ്ഞപ്പൂക്കളാണ്, പൂവിന്റെ മധ്യഭാഗത്ത് മഞ്ഞനിറത്തിന് കടുപ്പമേറും.

## രൂപവിവരണം
രണ്ടുമീറ്ററോളം ഉയരം വയ്ക്കുന്ന ഈ കുറ്റിച്ചെടിയുടെ പുറത്തെല്ലാം വെള്ളനിറത്തിലുള്ള ചെറുരോമങ്ങളുണ്ടായിരിക്കും. flannel weed എന്ന പേര് അതിൽനിന്നും വന്നതാവണം.

## ഔഷധഗുണങ്ങൾ
ബല എന്ന് ആയുർവേദത്തിൽ അറിയപ്പെടുന്ന വളരെപ്രസിദ്ധമായ ഒരു ആയുർവേദഔഷധമാണ് വെള്ളൂരം. കായും ഇലയും വേരും ഔഷധമായി ഉപയോഗിക്കുന്നു. ജലദോഷസംബന്ധമായ അസുഖങ്ങൾക്ക് ബ്രസീലിലും ആഫ്രിക്കയിലും ഇതുമരുന്നായി ഉപയോഗിക്കുന്നു. ഹൃദയത്തെയും കേന്ദ്ര നാഡീവ്യൂഹത്തേയും ഉദ്ദീപിപ്പിക്കാൻ കഴിവുള്ള ephedrine ഇതിൽ അടങ്ങിയിരിക്കുന്നു. മുറിവിൽ ഇല അരച്ചുതേക്കാറുണ്ട്, പനിക്കെതിരെ ഉപയോഗിച്ചുവരുന്നു. ചെടിയിൽ മുഴുവനും ആൽക്കലോയിഡുകൾ അടങ്ങിയിട്ടുണ്ട്. വിത്തിലാണ് ഏറ്റവും കൂടുതൽ ഉള്ളത്.

## വിഷാംശം
വെള്ളൂരത്തിന്റെ തുടർച്ചയായ ഉപയോഗം ആരോഗ്യത്തിനു നല്ലതല്ല. വെള്ളുരത്തിൽ അടങ്ങിയിട്ടുള്ള ephedrine തന്നെയാണിതിനു കാരണം. അതിനാൽ ഭക്ഷണത്തിൽ ഇത് ഉൾപ്പെടുത്തുന്നതിനെ പല അമേരിക്കൻ സംസ്ഥനങ്ങളിലും നിയന്ത്രണമുണ്ട്. ശരീരഭാരം കുറയ്ക്കാൻ ephedrine ഉപയോഗിക്കാറുണ്ട്.

## മറ്റ് ഉപയോഗങ്ങൾ
തണ്ടിൽ നിന്നും കിട്ടുന്ന നാര് കയർ ഉണ്ടാക്കാൻ ഉപയോഗിക്കാറുണ്ട്. ആഫിക്കയിൽ പലയിടത്തും കൊട്ടമെടയാൻ ഇതിന്റെ തണ്ട് എടുക്കാറുണ്ട്. ചൂലുണ്ടാക്കാൻ വ്യാപകമായിത്തന്നെ വെള്ളൂരം ഉപയോഗിക്കുന്നു. നൈജീരിയയിൽ ഇല കറിവയ്ക്കാനെടുക്കുന്നു, ഇല നല്ലൊരു കാലിത്തീറ്റയാണ്. ഇല ചതച്ചാൽ കിട്ടുന്ന പശ ടാൻസാനിയയിൽ പാത്രങ്ങളുടെ തുള അടയ്ക്കാനെടുക്കുമ്പോൾ നൈജീരിയയിൽ അമ്പിന്റെ അറ്റത്ത് വിഷമായി ഉപയോഗിക്കുന്നു. ബെനിനിൽ അർബുദത്തിനും രക്താർബുദത്തിനും ഈ ചെടി മുഴുവനായി ഉപയോഗിക്കുന്നു.

## മറ്റു ഭാഷകളിലെ പേരുകൾ
Flannel weed, heart-leaf sida, Indian ephedra (En). Balai poilu, herbe à paniers, sida à feuilles en cœur (Fr). Guanxuma (Po). Mgaaga paka (Sw).

## അവലംബം

## പുറത്തേക്കുള്ള കണ്ണികൾ
* ചെടിയെപ്പറ്റിയുള്ള കൂടുതൽ കാര്യങ്ങളും ചിത്രങ്ങളും 
* കൂടുതൽ വിവരങ്ങൾ 
* ഗുണദോഷങ്ങളെപ്പറ്റി 
* മറ്റു കുറുന്തോട്ടികളുമായുള്ള താരതമ്യം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:മാൽവേസീ
വർഗ്ഗം:സിഡ
വർഗ്ഗം:കേരളത്തിലെ സസ്യജാലം
മൈപെയിന്റ്

ഡിജിറ്റൽ പെയ്ന്റിംഗിനായുള്ള ഒരു സ്വതന്ത്ര സോഫ്റ്റ്‌വെയർ ഗ്രാഫിക്സ് ആപ്ലികേഷനാണ് **മൈപെയ്ന്റ്**. കോറൽ പെയ്ന്റിനു സമാനമായ പ്രവർത്തനം കാഴ്ചവെക്കുന്ന മൈപെയ്ന്റ് പ്രമുഖ ഓപ്പറേറ്റിംഗ് സിസ്റ്റങ്ങളിലെല്ലാം പ്രവർത്തിക്കുന്നതാണ്.

## വികസനം
2004 ആഗസ്റ്റ് 11 മുതൽ മൈപെയ്ന്റ് പദ്ധതി വികസനത്തിലായിരുന്നു. (എസ്.വീ.എന്നിൽ 87ആം പതിപ്പ്)

## സവിശേഷതകൾ
* വിശാലത
* സചിത്ര സമ്പർക്കമുഖം
* പാളി കൈകാര്യവ്യവസ്ഥ
* അടിസ്ഥാന വരക്കൽ പലകക്കുള്ള എളുപ്പവഴി

## ഫയൽ തരങ്ങൾ
2006 മുതൽ അഡോബി പിഎസ്ഡി ഫയൽ തരത്തിന്റെ അനുമതി പുതുക്കി നിശ്ചയിച്ചു. അഡോബിയുടെ സോഫ്റ്റ്വെയറുമായി ആശയവിനിമയം നടത്താവുന്ന ആപ്ലികേഷനുകൾക്ക് മാത്രമേ പിഎസ്ഡി ഫയൽ തരം ഉപയോഗിക്കാവൂ എന്ന് അനുമതിപത്രം തിരുത്തി. ഇതിന്റെ ഫലമായി ഓപ്പൺ ഡോക്യുമെന്റ് ഫയൽ തരത്തെ അടിസ്ഥാനമാക്കി ഓപ്പൺറാസ്റ്റർ ഫയൽ തരം വികസിപ്പിച്ചെടുത്തു. മൈപെയ്ന്റ് ഓപ്പൺറാസ്റ്ററാണ് സ്വതേയുള്ള ഫയൽ തരമായി ഉപയോഗിക്കുന്നത്. എങ്കിലും പിഎൻജി, ജെപിഇജി എന്നിവക്കുള്ള പിന്തുണയും ലഭ്യമാണ്.

## മാധ്യമശ്രദ്ധ
സിന്റലിന്റെ കലാസംവിധായകനായ ഡേവിഡ് റിവോയ് മൈപെയ്ന്റ് ഉപയോഗിച്ചിരുന്നു. പ്രൊജക്റ്റ് ഡൂറിയാൻ എന്നറിയപ്പെട്ടിരുന്ന ബ്ലെൻഡർ ഫൗണ്ടേഷന്റെ മൂന്നാമത്തെ ചലച്ചിത്രമായിരുന്നു സിന്റൽ.

## പുറംകണ്ണികൾ
* 
* മൈപെയ്ന്റ് വിക്കി 

വർഗ്ഗം:ഗ്രാഫിക്സ് സോഫ്റ്റ്‌വെയർ
വർഗ്ഗം:സ്വതന്ത്ര ഗ്രാഫിക്സ് സോഫ്റ്റ്‌വെയറുകൾ
മാഗ്‌നിറ്റ്‌സ്‌കി നിയമം

അമേരിക്ക 2012 ഡിസംബർ 14 ന് പാസാക്കിയ പുതിയ നിയമമാണ് **മാഗ്‌നിറ്റ്‌സ്‌കി നിയമം** അഥവാ  **മാഗ്‌നിറ്റ്‌സ്‌കി ബിൽ.** മനുഷ്യാവകാശങ്ങൾ ലംഘിക്കുന്ന റഷ്യൻ ഉദ്യോഗസ്ഥരെ കരിമ്പട്ടികയിൽ പെടുത്താനുള്ളതാണ് മാഗ്‌നിറ്റ്‌സ്‌കി നിയമം. റഷ്യയിൽ നികുതി ഉദ്യോഗസ്ഥരുടെ അഴിമതിക്കെതിരെ പ്രവർത്തിച്ച അഭിഭാഷകൻ സെർജി മാഗ്‌നിറ്റ്സ്‌കി കസ്റ്റഡിയിൽ വെച്ചു കൊല്ലപ്പെട്ടിരുന്നു. ഇതിനു കാരണക്കാരെന്നു കരുതുന്ന ഉദ്യോഗസ്ഥരെല്ലാം രക്ഷപ്പെട്ടു. ഇതേത്തുടർന്നാണ് അത്തരം ഉദ്യോഗസ്ഥർക്കു വിലക്കേർപ്പെടുത്തിക്കൊണ്ട് അമേരിക്ക നിയമം കൊണ്ടുവന്നത്. അമേരിക്ക കൊണ്ടുവന്ന മാഗ്‌നിറ്റ്‌സ്‌കി നിയമം തങ്ങളെ അവഹേളിക്കുന്നതിനുള്ളതാണെന്നാണ് റഷ്യ കരുതുന്നത്.

## റഷ്യയുടെ പ്രതികരണം
റഷ്യയിൽനിന്നുള്ള കുട്ടികളെ അമേരിക്കക്കാർ ദത്തെടുക്കുന്നത് നിരോധിച്ചുകൊണ്ടുള്ള നിയമത്തിൽ പ്രസിഡന്റ് വ്‌ളാദിമിർ പുടിൻ ഒപ്പുവെച്ചു. ദിമാ യാക്കോവ്‌ലേവ് ബിൽ പാസ്സാക്കുന്നതിന്റെ മുന്നോടിയായാണ് ഈ നടപടി. അമേരിക്കയിൽ നിന്ന് സാമ്പത്തികസഹായം സ്വീകരിക്കുന്ന സന്നദ്ധ സംഘടനകൾക്കും വിലക്കേർപ്പെടുത്തിയിട്ടുമുണ്ട്. റഷ്യക്കാരുടെ അവകാശങ്ങൾ ലംഘിക്കുന്ന അമേരിക്കക്കാരുടെ വിസ റദ്ദാക്കാനും സ്വത്തുക്കൾ മരവിപ്പിക്കാനും തീരുമാനിച്ചിട്ടുണ്ട്.

## അവലംബം

## പുറം കണ്ണികൾ
*Stop the Untouchables. Justice for Sergei Magnitsky web site.
*What the Magnitsky Act Means  opinion piece.
*A bill that cracks down on Russian corruption article.
*Is Congress's Magnitsky Bill a New Blacklist? article.
വർഗ്ഗം:റഷ്യയിലെ മനുഷ്യാവകാശങ്ങൾ
വർഗ്ഗം:അമേരിക്കയിലെ നിയമങ്ങൾ
ഞൊടിയൻ

ഔഷധഗുണമു‌ള്ള തേനുൽപ്പാദിപ്പിക്കുന്നതായി കരുതുന്ന തേനീച്ചയാണ് **ഞൊടിയൻ** (Apis cerana indica). ഇത് കേരളത്തിൽ സാധാരണഗതിയിൽ കാണപ്പെടുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
അങ്കര

പശ്ചിമഘട്ടവനങ്ങളിലും അല്ലാതെയും സാധാരണമായി കാണുന്ന ഒരു കുറ്റിചെടിയാണ് **അങ്കര**.  ഒരു നിത്യ ഹരിത ചെടിയാണ് ഇത് . മൂന്നു മീറ്റർ ഉയരത്തിൽ വളരും. ശാഖകൾ കുറവാണ് . കടും പച്ചനിറത്തിലുള്ള ഇലകൾക്ക്  23-30 സെ .മി വരെ നീളം ഉണ്ടാകും. **ആനമയക്കി, ആനവണങ്ങി, കട്ടൻപ്ലാവ്, ചൊറിയണം,** **ആനവിരട്ടി**, **ആനച്ചൊറിയൻ** എന്നീ പേരുകളിലും അറിയപ്പെടുന്നു. ദേഹത്ത് സ്പർശിച്ചാൽ ചൊറിച്ചിൽ അനുഭവപ്പെടുമെന്ന പ്രത്യേകതയുണ്ട്. ദൈർഘ്യമുള്ള പനിവന്നാൽ ഇതിന്റെ വേരിന്റെ നീര് നൽകാറുണ്ട്.
## മറ്റു ഭാഷകളിലെ പേരുകൾ
Devil Nettle, Elephant Nettle, Fever Nettle,

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://harithachintha.blogspot.in/2009/09/blog-post_17.html
* http://davesgarden.com/guides/pf/go/185922/
* http://indiabiodiversity.org/biodiv/species/show/10042
* http://www.biotik.org/india/species/d/dendsinu/dendsinu_en.html 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
നവീനശിലായുഗ വാസ്തുവിദ്യ

350px|ലഘുചിത്രം|ഇംഗ്ലന്റിലെ '''സ്റ്റോൺ ഹെൻജ്'''. ഇതിന്റെ നിർമ്മാണരഹസ്യങ്ങൾ ഇന്നും നിഗൂഢമാണ്

പേര് സൂചിപ്പിക്കുന്നതുപോലെതന്നെ നവീനശിലായുഗത്തിൽ നിലനിന്നിരുന്ന വാസ്തുവിദ്യയാണ് **നവീനശിലായുഗ വാസ്തുവിദ്യ** (ഇംഗ്ലീഷിൽ :**Neolithic architecture**) . ക്രിസ്തുവിനും 10000 വർഷങ്ങൾ മുൻപ് തെക്കുപടിഞ്ഞാറൻ ഏഷ്യയിൽ നവീനശിലായുഗം ആരംഭിച്ചിരുന്നു. ഇവിടെനിന്ന് പിന്നീട് മറ്റുദേശങ്ങളിലേക്കും ഇത് വ്യാപിച്ചു. തെക്ക്കിഴക്കൻ അന്റോളിന, സിറിയ, ഇറാഖ് എന്നിവിടങ്ങളിലെല്ലാം തന്നെ ക്രിസ്തുവിനും 8000 വർഷങ്ങൾക്ക് മുൻപ് ശിലായുഗ സംസ്കാരം നിലനിന്നിരുന്നു. യൂറോപ്യന്മാർ എത്തുന്നതുവരെ അമേരിക്കൻ ഭൂഖണ്ഡത്തിലുള്ളവർ ശിലായുഗത്തിന് തുല്യമായ ജീവിതശൈലിയിലാണ് കഴിഞ്ഞിരുന്നത്.

ശിലകൾ മാത്രമായിരുന്നില്ല ഈയുഗത്തിലെ നിർമ്മാണസാമഗ്രി. തടികൊണ്ടുള്ള തൂണുകളും, കളിമൺ കട്ടകളും ഇവർ നിർമ്മാണത്തിന് ഉഅയോഗിച്ചിരുന്നു . നവീനശിലായുഗത്തിൽ അന്റോളിന ലെവെന്റ്, സിറിയ, മെസൊപ്പൊട്ടേമിയ, മധ്യഏഷ്യ എന്നിവിടങ്ങളിൽ താമസിച്ചിരുന്ന ശില്പികൾ വളരെയേറെ നിപുണരായിരുന്നു. മൺകട്ടകൾ ഉപയോഗിച്ച് വീടുകളിൽ തുടങ്ങി ഗ്രാമങ്ങൾ വരെ അവർ പണിതുയർത്തി. മനുഷ്യരുടേയും മൃഗങ്ങളുടേയും ചിത്രങ്ങളുപയോഗിച്ച് ചുമരുകൾ മോടിപ്പിടിപ്പിക്കുന്ന രീതിയും ഇക്കൂട്ടർക്കിടയിൽ ഉണ്ടായിരുന്നു. മരത്തടികൊണ്ടുള്ള ചട്ടക്കൂടുണ്ടാക്കി അതിന്മേൽ ചെളികൊണ്ടോ കളിമണ്ണുകൊണ്ടോ ബലപ്പെടുത്തിയുള്ള നിർമ്മാണരീതിയും ഇവർക്ക് വശമായിരുന്നു. മരിച്ചവർക്കായ് ശവകുടീരങ്ങളും നവീനശിലായുഗത്തിൽ പണിതിരുന്നു. അയർലൺറ്റിന്റെ ചിലഭാഗങ്ങളിൽ ഇത്തരം ആയിരകണക്കിന് ശവകല്ലറകൾ ഇന്നും അവശേഷിക്കുന്നുണ്ട്. ബ്രിട്ടീഷ് ദ്വീപുകളിൽ ഉണ്ടായിരുന്ന ശിലായുഗ ജനത മരിച്ചുപോയവർക്കായി ശവപ്പറമ്പും പ്രത്യേകം കല്ലറകളും(തൊപ്പിക്കല്ല് കുടക്കല്ല് പോലെയുള്ളവ)  പണിതിരുന്നു. ഇത്തരം നിർമിതികളിൽ ഏറ്റവും പ്രശതമായത് സ്റ്റോൺ ഹെൻജ് എന്ന് അറിയപ്പെടുന്ന ഒരു മഹാശിലാസ്‌മാരകമാണ്. യൂറോപ്പിലും മെഡിറ്ററേനിയനിലും ഇന്നുകാണപ്പെടുന്ന മഹാശിലാസ്മാരകങ്ങളിൽ ഭൂരിഭാഗവും നവീനശിലായുഗത്തിൽ പ്രതിഷ്‌ഠിച്ചതാണ്. സ്റ്റോൺ ഹെൻജിന് സമാനമായ നിർമിതികൾ ലോകത്തിന്റെ പലഭാഗങ്ങളിലും കാണാൻ കഴിയും.

## ചിത്രശാല

File:Orkney Skara Brae.jpg|സ്കോട്ട്ലന്റിൽ നിന്നും ഖനനം ചെയ്തെടുത്ത ശിലായുഗ നിർമിതികൾ
File:Edakkal Caves Inside 4.jpg|എടക്കൽ ഗുഹകളിലെ ശിലാ ചിത്രങ്ങൾ
File:Anta Cerqueira em Couto Esteves.JPG|പോർച്ചുഗല്ലിൽ നിന്നും കണ്ടെടുത്ത ഒരു പുരാതനമായ ശവകുടീരം
|സ്പെയിനിൽ നിന്നും കണ്ടെടുത്ത ചിത്രപ്പണികളോടുകൂടിയ ഒരു പുരാശില.
File:Dolmen pyramid in Mamed canyon.jpg|റഷ്യയിലെ ഒരു ശിലാസ്തൂപിക
File:Dolmen du Djebel Gorra. Thibar2. Tunisie.JPG|ടുനീഷ്യയിലെ ശിലായുഗ ശേഷിപ്പുകൾ


## അവലംബം



## പുറത്തേക്കുള്ള കണ്ണികൾ
* Russian Architecture: Pre-History  

വർഗ്ഗം:വാസ്തുകലാശൈലികൾ
കുളമ്പുരോഗം

കന്നുകാലികൾ, പന്നി, ആട്  തുടങ്ങിയ ഇരട്ടകുളമ്പുള്ള മൃഗങ്ങളെ ബാധിക്കുന്ന ഒരു വൈറസ് രോഗമാണ് **കുളമ്പുരോഗം** (ഇംഗ്ലീഷ്: *foot-and-mouth disease*)

## രോഗകാരണങ്ങൾ
പിക്കൊര്ണോ ഇനത്തിൽപ്പെട്ട ഒരിനം വൈറസാണ് രോഗകാരണം. രോഗംബാധിച്ച മൃഗങ്ങളിലുണ്ടാകുന്ന ചർമങ്ങളിലും വൈറസുകളുണ്ടാകും. രോഗബാധയുള്ള മൃഗങ്ങളുമായോ, അവയുടെ വിസർജ്യവസ്തുക്കൾ, മാംസം,സ്രവങ്ങൾ, പാൽ തുടങ്ങിയവയുമായോ ഉള്ള സമ്പർക്കംമൂലവും രോഗം പകരാനിടയാക്കും.തീറ്റസാധനങ്ങളായ പുല്ല്,വൈക്കോൽ, തൊഴുത്തിലെ മറ്റു വസ്തുക്കൾ തുടങ്ങി പാൽപ്പാത്രങ്ങളിലൂടെ വരെ വൈറസ് മറ്റു മൃഗങ്ങളിലേക്കു പകരും. വാഹനങ്ങൾ, പട്ടി, പൂച്ച തുടങ്ങിയവയും മനുഷ്യരും വൈറസിന്റെ വാഹകരാകാറുണ്ട്. രോഗബാധ കഴിഞ്ഞ് ഒരുമാസത്തിനുശേഷവും രോഗം പടരാൻ സാധ്യതയുണ്ട്. ഈ വൈറസുകൾ രോഗം മാറിയ പശുവിന്റെ ശരീരത്തിൽനിന്ന് ഒരുമാസത്തിനു ശേഷവും പുറത്തുവന്നുകൊണ്ടിരിക്കും.

## രോഗം പകരുന്നവിധം
* രോഗമുള്ള മൃഗങ്ങളുമായി നേരിട്ടുള്ള സമ്പർക്കം
* ഇവയുടെ വിസർജ്ജ്യങ്ങളുമായുള്ള സമ്പർക്കം 
* കറവക്കാർ മുഖാന്തരം
* വൈറസുകൾ വായുവിലൂടെ ആരോഗ്യമുള്ള മൃഗങ്ങളിലെത്തി രോഗം ഉണ്ടാക്കുന്നു.

## രോഗലക്ഷണങ്ങൾ
* ശക്തിയായ പനി
* നാക്ക്,മോണ എന്നിവിടങ്ങളിൽ ദ്രാവകം നിറഞ്ഞ കുമിളകൾ പ്രത്യക്ഷപ്പെടും. ഇവ പിന്നിട് വൃണങ്ങളാകുന്നു.
* വായിൽ നിന്ന് ഉമിനീർ നൂലുപോലെ ഒലിക്കുന്നു, തീറ്റതിന്നാൻ മടികാണിക്കുന്നു.
* കുമ്പുകൾക്കിടയിലൽ വൃണങ്ങൾ പ്രത്യക്ഷപ്പെടും. ഈ വൃണങ്ങളിൽ ഈച്ച മുട്ടയിട്ടു പുഴുക്കളാകാൻ സാദ്ധ്യതയുണ്ട്. കുളമ്പ് ഇളകിപ്പോകാൻ സാധ്യതയുണ്ട്.
* അകിടിൽ വൃണങ്ങൾ പ്രത്യക്ഷപ്പെടാനും സാധ്യതയുണ്ട്.
*ചുണ്ടുകൾ അനക്കിക്കൊണ്ടിരിക്കുക,
* മുടന്തുണ്ടാകുക, ഗർഭം അലസുക തുടങ്ങിയ ലക്ഷണങ്ങളും കാണിക്കും.

## ചികിത്സ
വൈറസ് രോഗമായാതിനാൽ ഫലപ്രദമായ ചികിത്സയില്ല. രോഗലക്ഷണങ്ങൾക്കനുസരിച്ചാണ് ചികിത്സ നൽകുന്നത്.
## നിയന്ത്രണമാർഗ്ഗം
പ്രതിരോധകുത്തിവെയ്പാണ് ഫലപ്രദമായ നിയന്ത്രണമാർഗ്ഗം.പൂച്ച, പട്ടി, കാക്ക എന്നിവ തൊഴുത്തിൽ കയറുന്നതു തടയുന്നത് നല്ലതാണ്. രോഗം വന്ന പശുവിനെ പരിചരിക്കുന്ന ആൾ പശുക്കളുള്ള മറ്റു സ്ഥലങ്ങളിലേക്ക് പോകുമ്പോൾ ആ പ്രദേശങ്ങളിലും രോഗം വ്യാപിച്ചേക്കാം.കൂടാതെ തൊഴുത്തിൽനിന്നു മാലിന്യങ്ങൾ പുഴയിലേക്കോ, തോട്ടിലേക്കോ ഒഴുക്കിവിടാതെ ശ്രദ്ധിക്കണം.കുളമ്പുരോഗം ബാധിച്ചു ചത്ത കാലികളുടെ ജഡം ആഴത്തിൽ മറവ് ചെയ്യണം.തൊഴുത്ത് വൃത്തിയായി പരിപാലിക്കാൻ ശ്രമിച്ചാലും കുറെയധികം രോഗങ്ങളെ അകറ്റാം.ഉണങ്ങിയ, വൃത്തിയുള്ള തൊഴുത്തിൽ കാലികളെ കെട്ടാൻ ശ്രമിക്കുക.ദിവസം രണ്ടുനേരമെങ്കിലും അണുനാശിനികൊണ്ട് (പൊട്ടാസ്യം പെർമാംഗനേറ്റ്, ക്ലോറിൻ, അക്രിഫ്‌ളേവിൻ )വായ, കുളമ്പ് എന്നിവ കഴുകുക. ബോറിക് പൗഡർ തേനിൽ ചാലിച്ചു പുരട്ടി കൊടുക്കുന്നതാണ് മറ്റൊരു ചികിത്സാ രീതി. കുളമ്പിൽ തേക്കിന്റെ എണ്ണ പുരട്ടിക്കൊടുക്കുന്നതും ഗുണം ചെയ്യും.

## അവലംബങ്ങൾ

വർഗ്ഗം:മൃഗങ്ങളെ ബാധിക്കുന്ന രോഗങ്ങൾ
വർഗ്ഗം:പശുപരിപാലനം
ബൗദ്ധ വാസ്തുവിദ്യ

250px|ലഘുചിത്രം|സാഞ്ചിയിലെ മഹാസ്തൂപം

ക്രി.മു. മൂന്നാം നൂറ്റാണ്ടിൽ, ബുദ്ധമതാനുയായികൾക്കിടയിൽ വികസിച്ച് വന്ന ഒരു വാസ്തുവിദ്യയാണ് **ബൗദ്ധ വാസ്തുവിദ്യ** (ഇംഗ്ലീഷിൽ: **Buddhist architecture**). ആദ്യകാല ബുദ്ധമത വാസ്തുവിദ്യയിൽ പ്രധാനമായും മൂന്നുതരം നിർമിതികളാണുണ്ടായിരുന്നത്: വിഹാരങ്ങൾ എന്നറിയപ്പെടുന്ന ബുദ്ധമഠങ്ങൾ, സ്തൂപങ്ങൾ, ചൈത്യഗൃഹ എന്ന ബുദ്ധമതസ്തരുടെ ആരാധനാലയങ്ങൾ എന്നിവയായിരുന്നു അവ. ദേശങ്ങൾ തോറും പര്യടനം നടത്തുന്ന ബുദ്ധസന്യാസിമാർക്ക് മഴകാലത്തെ അഭയസ്ഥാനം എന്ന്നിലയ്ക്കാണ് വിഹാരങ്ങൾ പണിതുതുടങ്ങിയത്. പിൽകാലത്ത് ബുദ്ധമതത്തിന്റെ വികാസ ഫലമായ് അവ മഠങ്ങളായ് തീരുകയായിരുന്നു. ബീഹാറിലെ നളന്ദയിൽ അത്തരമൊരു വിഹാരം നിലനിന്നിരുന്നു.  ഗൗതമബുദ്ധന്റെ തിരുശേഷിപ്പുകൾ സൂക്ഷിക്കുന്ന പൂജനീയമായ മന്ദിരങ്ങളാണ് സ്തൂപങ്ങൾ. ഇവയിൽ പ്രശസ്തമായത് മധ്യപ്രദേശിലെ സാഞ്ചിയിലുള്ള മഹാസ്തൂപമാണ്. പഗോഡകൾ ഇന്ത്യൻ സ്തൂപങ്ങളിൽനിന്ന് ഉരുത്തിരിഞ്ഞുണ്ടായവയാണ്.  മതാനുഷ്ഠാനങ്ങളിൽ വന്ന മാറ്റത്തിനനുസൃതമായി വിഹാരങ്ങൾ ചൈത്യഗൃഹങ്ങളുടെ(ബുദ്ധ ക്ഷേത്രങ്ങൾ) ധർമ്മവും നിറവേറ്റുകയുണ്ടായി. ക്രി.മു 1ആം നൂറ്റാണ്ടിലാണ് ഈ ശൈലി അതിന്റെ ഉച്ചസ്ഥനത്ത് എത്തുന്നത്. അജന്താ എല്ലോറാ ഗുഹാക്ഷേത്രങ്ങളും മഹാബോധി ക്ഷേത്രവും ഇതിന്റെ ദൃഷ്ടാന്തങ്ങളാണ്.

## വികാസം

ശ്രീബുദ്ധന്റെ നിർവാണത്തിനു ശേഷം സാവധാനത്തിലാണ് ബൗദ്ധ വാസ്തുവിദ്യ ഉയർന്നുവന്നത്.

## ചിത്രശാല

File:SL Anuradhapura asv2020-01 img24 Jetavanaramaya Stupa.jpg|ശ്രീലങ്കയിലെ ജേതവാനരാമയ എന്ന ഈ സ്തൂപം ഇഷ്ടികകൾ കൊണ്ട് നിർമിച്ചതാണ്. 
Image:Bhutan dzong at paro.jpg|ഭൂട്ടാനിൽനിന്നുമുള്ള ഒരു ബുദ്ധ മഠം 
Image:Sanchi2.jpg|സാഞ്ചിയിലെ മഹാസ്തൂപം
Image:Vatadage.jpg|ശ്രീലങ്കയിലെ ഒരു ക്ഷേത്രം 


## ഇതും കാണുക

* ബുദ്ധമതം
* ഹൈന്ദവ ക്ഷേത്ര വാസ്തുവിദ്യ

## അവലംബം

## പുറത്തേക്കുള്ള കണ്ണികൾ

*Peabody Essex Museum—Phillips Library: The Herbert Offen Research Collection  — *books and items on Buddhist architecture.*

വർഗ്ഗം:വാസ്തുകലാശൈലികൾ
കാട്ടുചേര്

പശ്ചിമഘട്ടത്തിലെ തെക്കേ മലബാർ മുതൽ വടക്കേ കാനറ വരെ കാണപ്പെടുന്ന 35 മീറ്ററോളം ഉയരം വയ്ക്കുന്ന ഒരു മരമാണ് **കാട്ടുചേര്**.. വംശനാശഭീഷണിയുണ്ട്. ചേരിന്റെ ഇലകളേക്കാൾ വലിയ ഇലയാണ്.

## ഇതും കാണുക
* ചേര്

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:കേരളത്തിലെ സസ്യജാലം
ആനച്ചേര്

പശ്ചിമഘട്ടത്തിലെ നനവാർന്ന നിത്യഹരിതവനങ്ങളിൽ അപൂർവ്വമായി കാണുന്ന ഒരു മരമാണ് **മലഞ്ചേര്, കാട്ടുചേര്** എന്നെല്ലാം അറിയപ്പെടുന്ന **ആനച്ചേര്**. . 35 മീറ്ററോളം ഉയരം വയ്ക്കും. പശ്ചിമഘട്ടത്തിലെ തദ്ദേശവൃക്ഷമാണ്. സഹ്യാദ്രിയിൽ കാണുന്നു.  ഇല കാട്ടുചേരിന്റെ ഇലയേക്കാൾ വലുതായിരിക്കും. അതാണ് പ്രധാന വ്യത്യാസം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഹോളിഗാർനാ
വർഗ്ഗം:കേരളത്തിലെ സസ്യജാലം
മലമൽക്കാവ്

പാലക്കാട് ജില്ലയുടെ ഒരു അതിർത്തി ഗ്രാമമാണ് **മലമൽക്കാവ്**. ഒരു അയ്യപ്പക്ഷേത്രം ഇവിടെയുണ്ട്. നെല്ലിയോട് മനക്കാരാണ് ഇവിടുത്തെ തന്ത്രിമാർ. നീലത്താമരയുള്ള പ്രശസ്തമായ ഒരു ക്ഷേത്രമാണ് മലമൽക്കാവ് അയ്യപ്പക്ഷേത്രം.പ്രശസ്ത എഴുത്തുകാരൻ എം.ടിയുടെ നീലത്താമര എന്ന സിനിമ ഈ ക്ഷേത്രത്തിലെ ചെങഴിനീർപ്പൂവ് എന്ന അത്ഭുതത്തെ ആസ്പദമാക്കിയെടുത്തതാണ്. 
## വിശ്വാസം
ഈ ക്ഷേത്രത്തിൽ തലേന്നെത്തി പ്രത്യേക ചടങ്ങുകളോടെ സോപാനത്തിൽ വഴിപാട് അർപ്പിച്ചാൽ പിറ്റേന്ന് അമ്പലക്കുളത്തിലെ ചെങ്ങഴിനീർ ചെടിയിൽ ഒരുപൂവ് വിരിയുമെന്നും ആ പൂ അർപ്പിച്ച് തൊഴുതാൽ ആഗ്രഹം സാധിക്കുമെന്നും വിശ്വാസം. 
## മലമക്കാവ് ശൈലി
ഇവിടുത്തെ പാരമ്പര്യ വാദ്യക്കാർ വാദ്യകലയിൽ പ്രശസ്തരാണ്. തായമ്പകയിൽ മലമക്കാവ് ശൈലി രീതി തന്നെ അവർ രൂപപ്പെടുത്തിയിട്ടുണ്ട്. തൃത്താല കേശവപ്പൊതുവാൾ, തൃത്താല കുഞ്ഞികൃഷ്ണ പൊതുവാൾ, ആലിപ്പറമ്പ് ശിവരാമ പൊതുവാൾ എന്നിവർ ഈ ശൈലിയിൽ പെടുന്നവരാണ്. ഇപ്പോൾ പനമണ്ണ ശശി, പൂക്കാട്ടിരി ദിവാകര പൊതുവാൾ എന്നിവർ ഈ ശൈലിയുടെ പ്രയോക്താക്കളാണ്.
## അവലംബം

*http://panavoor.wordpress.com/2012/02/01/തായമ്പക/
*http://www.deshabhimani.com/periodicalContent1.php?id=668 
*http://malamakkavupost.blogspot.in/2011/01/under-construction.html

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ചേര് (വിവക്ഷകൾ)

**ചേര്** എന്ന പേരിൽ അറിയപ്പെടുന്ന വിവിധവൃക്ഷങ്ങളുണ്ട്. അവയിൽ ചിലത് 
* കരിഞ്ചേര്(Holigarna arnottiana)
* കാട്ടുചേര്(Holigarna beddomei)
* ആനച്ചേര്(Holigarna grahamii)
* അലക്കുചേര്(Semecarpus anacardium)
* വെള്ളച്ചേര്(Semecarpus auriculata)
* പുന്നച്ചേര്, മലഞ്ചേര്(Semecarpus travancorica)
* ഈര(Nothopegia beddomei)
* മാഞ്ചേര്(Nothopegia colebrookiana)
* നായ്‌ച്ചേര്(Nothopegia racemosa)
* കരുഞ്ചേര്(Holigarna ferruginea)
* ചെരി(Holigarna nigra)
ആനവിരട്ടി

കേരളത്തിലെ ഇടുക്കി ജില്ലയിലെ പള്ളിവാസൽ ഗ്രാമപഞ്ചായത്തിന്റെ ഭാഗമായ ഒരു ഗ്രാമമാണ് **ആനവിരട്ടി**.

## ജനസംഖ്യാശാസ്ത്രം
2011 ലെ കനേഷുമാരി പ്രകാരം 1,257 കുടുംബങ്ങളുണ്ടായിരുന്ന ആനവിരട്ടി ഗ്രാമത്തിലെ ജനസംഖ്യ 5,050 ആയിരുന്നു. 2,555 പുരുഷന്മാരും 2,495 സ്ത്രീകളും ഉൾപ്പെടുന്ന ജനസംഖ്യയിലെ ശരാശരി ലിംഗാനുപാതം 976 ആയിരുന്നു. ഇത് സംസ്ഥാന ശരാശരിയായ 1084 നേക്കാൾ കുറവാണ്. ആനവിരട്ടിയിൽ ജനസംഖ്യയുടെ 10% 6 വയസ്സിന് താഴെയുള്ളവരായിരുന്നു. 89.1% ആയിരുന്ന ആനവിരട്ടി ഗ്രാമത്തിലെ ശരാശരി സാക്ഷരത  ദേശീയ ശരാശരിയേക്കാൾ 74% കൂടുതലും സംസ്ഥാന ശരാശരിയായ 94% നേക്കാൾ കുറവുമാണ്. ആനവിരട്ടി ഗ്രാമത്തിന്റെ വിസ്തീർണ്ണം 23.92 ചതുരശ്ര കിലോമീറ്റർ (9.24 ചതുരശ്ര മൈൽ) ആണ്.
ശൂന്യം|ലഘുചിത്രം|200x200ബിന്ദു|കല്ലാർ വട്ടിയാർ വെള്ളച്ചാട്ടം

## അവലംബം

വർഗ്ഗം:ഇടുക്കി ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
അമർ കൻവർ

നവമാധ്യമ രംഗത്ത് ഏറെ പ്രശസ്തി നേടിയ ഇന്ത്യൻ കലാകാരൻമാരിൽ ഒരാളാണ് **അമർ കൻവർ** (ജനനം:1964). ഡോക്യുമെന്ററി സംവിധായകനും ഇൻസ്റ്റളേഷൻ ആർട്ടിസ്റ്റുമാണ്. രാഷ്ട്രീയ വിമർശനങ്ങളും ചിന്തകളുമാണ് അമറിന്റെ കലാസൃഷ്ടിയുടെ കേന്ദ്രധാര.

## ജീവിതരേഖ
1964ൽ ഡൽഹിയിൽ ജനിച്ച അമർ ഏറെ ശ്രദ്ധനേടിയ ചലച്ചിത്രകാരൻ കൂടിയാണ്. ഇന്ത്യ-പാക്ക് വിഭജനത്തിനു ശേഷമുള്ള കഥകളാണ് ഇദ്ദേഹത്തിന്റെ മിക്ക ചിത്രങ്ങളുടെയും പ്രമേയം.. മറൈൻ കോളേജ് ഓഫ് ഫൈൻ ആർട്‌സിൽ നിന്ന് ഓണററി ഡോക്ടറേറ്റ് നേടിയിട്ടുണ്ട്. ജർമനിയിലെ കസേലിൽ അഞ്ചു വർഷത്തിലൊരിക്കൽ നടക്കുന്ന  കലാപ്രദർശനമായ ഡോക്യുമെന്റയുടെ അവസാന മൂന്നു പതിപ്പുകളിൽ പങ്കെടുത്തു.
## കൊച്ചി-മുസിരിസ് ബിനാലെ 2012
കൊച്ചി മുസിരിസ് ബിനാലെയിൽ മൾട്ടി മീഡിയയുടെ സഹായത്തോടെ  ദ സോവറിൻ ഫോറസ്റ്റ്  എന്ന മൾട്ടിമീഡിയ ഇൻസ്റ്റളേഷൻ അവതരിപ്പിച്ചിരുന്നു. എട്ടു നിശ്ചല ദൃശ്യങ്ങൾ, രണ്ട് വിഡിയോ ഫിലിമുകൾ, വിഡിയോ പ്രൊജക്ഷൻ അടങ്ങിയ രണ്ടു പുസ്തകങ്ങൾ, ഒറീസ്സയിലെ നത്ബാർ സാരംഗി  എന്നയാൾ ജൈവകൃഷിരീതിയിൽ വളർത്തിയെടുത്ത 266 തരം വിത്തുകൾ,  രണ്ടു ചെറു ഫോട്ടോ ആൽബങ്ങൾ തുടങ്ങിയവയാണ് ഒരു വലിയ മുറിയിൽ ക്രമീകരിച്ചിരിക്കുന്നത്. ദ സീൻ ഓഫ് ക്രൈം എന്ന 41 മിനിറ്റ് ദൈർഘ്യമുള്ള ചിത്രം സംഘർഷങ്ങളുടെ ക്യാൻവാസിലേക്കൊരു എത്തിനോട്ടമാണ്. 
## ഡോക്യുമെന്ററികൾ
*ലൈറ്റ്‌നിങ് ടെസ്റ്റിമണീസ്
*എ സീസൺ ഔട്ട്‌സൈഡ്
*'ഹെന്നിംഗ്‌സ് വേർ'
* 'എ ലവ് സ്‌റ്റോറി'
*'ദ സീൻ ഓഫ് ക്രൈം
*കിംഗ് ഓഫ് ഡ്രീംസ്'
## പുരസ്കാരങ്ങൾ
*സമകാലിക കലാരംഗത്തെ മികച്ച പ്രവർത്തനങ്ങൾക്കു നൽകുന്ന എഡ്വേഡ് മ്യൂണിക് പുരസ്കാരത്തിൻറെ ആദ്യ ജേതാവ്. 
*സാൻഫ്രാൻസിസ്‌കോ രാജ്യാന്തര ചലച്ചിത്രമേളയിലെ ഗോൾഡൻ ഗേറ്റ് പുരസ്കാരം  
*മുംബൈ അന്താരാഷ്ട്ര ചലച്ചിത്ര മേളയിൽ ഗോൾഡൻ കൊഞ്ച് അവാർഡ്

## അവലംബം

## പുറം കണ്ണികൾ
*മേളയുടെ മനം കവർന്ന് അമർ കൻവർ 
*മൾട്ടി മീഡിയയെ കൂട്ടുപിടിച്ച് അമർ കൻവർ  

വർഗ്ഗം:1964-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇന്ത്യൻ ചലച്ചിത്രസംവിധായകർ
ഔറംഗസേബ് (ചലച്ചിത്രം)

2013ൽ പുറത്തിറങ്ങിയ ബോളിവുഡ് ആക്ഷൻ ചലചിത്രമാണ് **ഔറംഗസേബ്**. അതുൽ സബർവാൾ ആണ് തിരക്കഥയും സംവിധാനവും നിർവഹിച്ചത്. അർജുൻ കപൂർ ഇരട്ട വേഷത്തിലെത്തിയ ചിത്രത്തിൽ പൃഥ്വിരാജ് ആണ് നായകനായി വന്നത്. ഇതിൽ ഋഷി കപൂർ, സാഷാ ആഗ, സ്വാറ ഭാസ്കർ എന്നിവർ മറ്റ് പ്രധാന വേഷങ്ങൾ അവതരിപ്പിച്ചു. വില്ലൻ വേഷത്തിലാണ് ഋഷി കപൂർ അഭിനയിച്ചത്. 2013 മെയ് 17ന് പുറത്തിറങ്ങിയ ചിത്രം ബോക്സ്ഓഫീസിൽ ശരാശരി വിജയമേ നേടിയുള്ളു.

## അഭിനേതാക്കൾ
* പൃഥ്വിരാജ് ACP ആര്യ ഫോഗത് ആയി 
* സാഷാ ആഗ
* അർജുൻ കപൂർ
* സ്വാറ ഭാസ്കർ
* ജാക്കി ഷ്രോഫ്
* ഋഷി കപൂർ DCP രാവികാന്ത് ഫോഗത് ആയി 
* അമൃത സിംഗ്
* സിക്കന്ധർ ഖേർ

## അവലംബം

വർഗ്ഗം:പുറത്തിറങ്ങാനിരിക്കുന്ന ഹിന്ദി ചലച്ചിത്രങ്ങൾ
വർഗ്ഗം:യാഷ് രാജ് ഫിലിംസ്
വർഗ്ഗം:ഹിന്ദി ചലച്ചിത്രങ്ങൾ
പുന്നച്ചേര്

**അവുക്കരം, മലഞ്ചേര്** എന്നെല്ലാം അറിയപ്പെടുന്ന പുന്നച്ചേരിന്റെ . ആനമലയ്ക്ക് തെക്കുമാത്രം കാണുന്ന ഒരു പശ്ചിമഘട്ട തദ്ദേശവാസിയാണ് ഈ മരം. തൊലിക്ക് ചാരനിറം. തൊലിയിൽ കറുത്ത പാടുകൾ കാണും. വംശനാശഭീഷണി നേരിടുന്നു. 35 മീറ്ററോളം ഉയരം വയ്ക്കും. തേങ്കൊട്ടയെപ്പോലെ ഇതിന്റെ ഫലഭിത്തിയിൽ നിന്നും കിട്ടുന്ന കറയും അടയാളം കുറിക്കുന്ന മഷിയുണ്ടാക്കാൻ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം